

**GULBENES NOVADA PAŠVALDĪBA**

Reģ. Nr. 90009116327

Ābeļu iela 2, Gulbene, Gulbenes nov., LV-4401

Tālrunis 64497710, mob.26595362, e-pasts: [dome@gulbene.lv](mailto:dome@gulbene.lv) , [www.gulbene.lv](http://www.gulbene.lv)­­­­­­­­­­­

**Attīstības un tautsaimniecības komiteja PROTOKOLS**

Centrālās pārvaldes ēka, Ābeļu iela 2, Gulbene, atklāta sēde

**2024. gada 22. maijā Nr. 5**

Sēde sasaukta 2024.gada 20.maijā plkst. 11:37

Sēdi atklāj 2024.gada 22.maijā plkst. 12:50

**Sēdi vada** - Attīstības un tautsaimniecības komitejas priekšsēdētājaGuna Švika

**Protokolē -** Gulbenes novada Centrālās pārvaldes Kancelejas pārzine Vita Baškere

**Piedalās deputāti (komitejas locekļi):** Ainārs Brezinskis, Gunārs Ciglis, Normunds Mazūrs, Mudīte Motivāne, Guna Pūcīte

**Nepiedalās deputāti (komitejas locekļi):** Intars Liepiņš

**Piedalās deputāti (nav komitejas locekļi**): Atis Jencītis, Ivars Kupčs

**Pašvaldības administrācijas darbinieki un interesenti klātienē:** skatīt sarakstu pielikumā

**Pašvaldības administrācijas darbinieki un interesenti attālināti:** skatīt sarakstu pielikumā

**Uzaicināti: […]**– iedzīvotājs

*Komitejas sēdei tika veikts videoieraksts, pieejams:*

*Attīstības un tautsaimniecības komiteja (2024-05-22 13:00 GMT+2) 431,8 MB*

<https://drive.google.com/drive/u/0/folders/1xggf9LO1OxVL0hpkaInC89Rp-mmtWPmh>

*un tiek publicēts pašvaldības tīmekļvietnē.*

**DARBA KĀRTĪBA:**

**0. Par darba kārtības apstiprināšanu**

**1. Par precizējumiem Gulbenes novada domes 2024.gada 28.marta saistošajos noteikumos Nr.5 “Gulbenes novada kapsētu darbības un uzturēšanas saistošie noteikumi”**

**2. Par zemes vienībā ar kadastra apzīmējumu 5094 008 0013 noteiktā ceļa servitūta atzīmes dzēšanu**

**3. Par Līgo pagasta nekustamā īpašuma “Ošiņi” sastāva grozīšanu un jauna nekustamā īpašuma nosaukuma piešķiršanu**

**4. Par Litenes pagasta nekustamā īpašuma “Kalnāri” sastāva grozīšanu un jauna nekustamā īpašuma nosaukuma piešķiršanu**

**5. Par zemes ierīcības projekta apstiprināšanu Tirzas pagasta nekustamajam īpašumam “Uplejas”**

**6. Par zemes ierīcības projekta apstiprināšanu Stradu pagasta nekustamajam īpašumam “Stāķi Nr.13”**

**7. Par zemes domājamās daļas nodošanu īpašumā bez atlīdzības dzīvokļa īpašumam Vienības iela 8 - 7**

**8. Par Rankas pagasta nekustamā īpašuma “Lielzariņi” sastāva grozīšanu**

**9. Par nomas objekta piedāvājumu atlases organizēšanu**

**10. Par Stradu pagasta nekustamo īpašumu ar kadastra numuriem 5090 006 0035, 5090 006 0002, 5090 006 0059 sastāvu grozīšanu**

**0.**

**Par darba kārtības apstiprināšanu**

ZIŅO: Guna Švika

LĒMUMA PROJEKTU SAGATAVOJA: Līga Nogobode

DEBATĒS PIEDALĀS: nav

Priekšlikumi balsošanai:

Papildināt darba kārtību ar 10.jautājumu - **Par Stradu pagasta nekustamo īpašumu ar kadastra numuriem 5090 006 0035, 5090 006 0002, 5090 006 0059 sastāvu grozīšanu** (Guna Švika)

Balsojums: ar 6 balsīm "Par" (Ainārs Brezinskis, Guna Pūcīte, Guna Švika, Gunārs Ciglis, Mudīte Motivāne, Normunds Mazūrs), "Pret" – nav, "Atturas" – nav, "Nepiedalās" – nav

Lēmums: Pieņemts

Attīstības un tautsaimniecības komiteja atklāti balsojot:

ar 6 balsīm "Par" (Ainārs Brezinskis, Guna Pūcīte, Guna Švika, Gunārs Ciglis, Mudīte Motivāne, Normunds Mazūrs), "Pret" – nav, "Atturas" – nav, "Nepiedalās" – nav, NOLEMJ:

APSTIPRINĀT 2024.gada 22.maija Attīstības un tautsaimniecības komitejas sēdes darba kārtību.

**1.**

**Par precizējumiem Gulbenes novada domes 2024.gada 28.marta saistošajos noteikumos Nr.5 “Gulbenes novada kapsētu darbības un uzturēšanas saistošie noteikumi”**

ZIŅO: Guna Švika

LĒMUMA PROJEKTU SAGATAVOJA: Eduards Garkuša

DEBATĒS PIEDALĀS: nav

Attīstības un tautsaimniecības komiteja atklāti balsojot:

ar 6 balsīm "Par" (Ainārs Brezinskis, Guna Pūcīte, Guna Švika, Gunārs Ciglis, Mudīte Motivāne, Normunds Mazūrs), "Pret" – nav, "Atturas" – nav, "Nepiedalās" – nav, NOLEMJ:

Virzīt izskatīšanai domes sēdē lēmumprojektu:

**Par** **precizējumiem Gulbenes novada domes 2024.gada 28.marta saistošajos noteikumos Nr.5 “Gulbenes novada kapsētu darbības un uzturēšanas saistošie noteikumi”**

Gulbenes novada pašvaldības dome 2024.gada 28.martā pieņēma lēmumu Nr.GND/2024/114 “Par Gulbenes novada pašvaldības domes 2024.gada 28.marta saistošo noteikumu Nr.5 “Gulbenes novada kapsētu darbības un uzturēšanas saistošie noteikumi” izdošanu”.

Nosūtot minētos saistošos noteikumus Vides aizsardzības un reģionālās attīstības ministrijai (turpmāk – VARAM) atzinuma sniegšanai, Gulbenes novada pašvaldība ir saņēmusi VARAM 2024.gada 12.aprīļa atzinumu Nr.1-18/2272, kurā tika izteikti vairāki iebildumi. Ņemot vērā VARAM atzinumā norādītos iebildumus, saistošie noteikumi un paskaidrojuma raksts ir attiecīgi precizēti.

Pašvaldību likuma 47.panta piektā daļa nosaka, ka gadījumā, ja saņemts VARAM atzinums, kurā pamatots saistošo noteikumu vai to atsevišķu normu prettiesiskums, pašvaldība precizē saistošos noteikumus atbilstoši atzinumam un atkārtoti nosūta tos VARAM atzinuma sniegšanai.

Ievērojot minēto un pamatojoties uz Pašvaldību likuma 47.panta piekto daļu, kā arī Attīstības un tautsaimniecības komitejas ieteikumu, atklāti balsojot: PAR –\_\_\_; PRET – \_\_\_; ATTURAS – \_\_\_, Gulbenes novada pašvaldības dome NOLEMJ:

1. PRECIZĒT Gulbenes novada domes 2024.gada 28.marta saistošos noteikumus Nr.5 “Gulbenes novada kapsētu darbības un uzturēšanas saistošie noteikumi” un apstiprināt tos galīgā redakcijā.
2. NOSŪTĪT precizētos lēmuma 1.punktā minētos saistošos noteikumus triju darba dienu laikā pēc to parakstīšanas Vides aizsardzības un reģionālās attīstības ministrijai (rakstveidā un elektroniskā veidā) atzinuma sniegšanai.
3. UZDOT Gulbenes novada pašvaldības Kancelejas nodaļai nosūtīt lēmuma 1.punktā minētos saistošos noteikumus un paskaidrojuma rakstu triju darbdienu laikā pēc atzinuma saņemšanas izsludināšanai oficiālajā izdevumā “Latvijas Vēstnesis”, ja Vides aizsardzības un reģionālās attīstības ministrijas atzinumā nav izteikti iebildumi pret saistošo noteikumu tiesiskumu vai Gulbenes novada pašvaldībai mēneša laikā atzinums nav nosūtīts.
4. UZDOT Gulbenes novada pašvaldības administrācijas Mārketinga un komunikācijas vadītājai Lanai Upītei lēmuma 1.punktā minētos saistošos noteikumus pēc to izsludināšanas oficiālajā izdevumā “Latvijas Vēstnesis” publicēt Gulbenes novada pašvaldības informatīvajā izdevumā “Gulbenes Novada Ziņas” un Gulbenes novada pašvaldības tīmekļvietnē www.gulbene.lv, vienlaikus nodrošinot atbilstību oficiālajai publikācijai, kā arī norādot atsauci uz oficiālo publikāciju (laidiena datumu un numuru vai oficiālās publikācijas numuru, bet elektroniskajā vidē papildus pievienojot saiti uz konkrēto oficiālo publikāciju).

|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

Gulbenē

**2024.gada 28.marta Saistošie noteikumi Nr.5**

**(prot. Nr.8, 6.p.)**

**Precizēti 30.05.2024.**

**(prot. Nr.\_\_\_, \_\_\_\_.p.)**

**Gulbenes novada kapsētu darbības un uzturēšanas saistošie noteikumi**

Izdoti saskaņā ar Pašvaldību likuma

45.panta pirmās daļas 2.punktu

1. **Vispārīgie jautājumi**
2. Saistošie noteikumi (turpmāk – noteikumi) nosaka Gulbenes novada pašvaldības (turpmāk – pašvaldība) administratīvajā teritorijā esošo kapsētu pārvaldības noteikumus, tajā skaitā kapavietu piešķiršanas, kopšanas un uzturēšanas, apbedīšanas, kapliču izmantošanas kārtību, kā arī administratīvo atbildību par noteikumos noteiktās kārtības neievērošanu.
3. Noteikumos lietotie termini:
   1. aktēšana - darbību kopums, kurā ietilpst vizuāla kapavietas apsekošana, brīdinājuma zīmes uzstādīšana un akta par nekoptu kapavietu sastādīšana;
   2. aktēta kapavieta – noteikumos noteiktā kārtībā par nekoptu atzīta kapavieta;
   3. atvērta kapsēta – kapsēta, kurā mirušo apbedīšanai tiek ierādītas jaunas kapavietas vai mirušos apbedī izveidotās kapavietās;
   4. bezpiederīgs mirušais - mirušais, kura apbedīšanu nav uzņēmusies neviena persona;
   5. daļēji slēgta kapsēta – kapsēta, kurā mirušos apbedī izveidotās kapavietās, bet jaunu kapavietu ierādīšana ir ierobežota;
   6. kapavieta (tajā skaitā ģimenes vai dzimtas kapavieta) – noteikta izmēra zemes iecirknis kapsētā, kuru ierāda mirušā vai urnas ar mirušā pelniem apbedīšanai un šīs teritorijas labiekārtošanai (kapu kopiņas izveidošanai un apzaļumošanai, krūmu stādīšanai, soliņa novietošanai, kapa aprīkojuma uzstādīšanai utt.);
   7. kapavietas lietotājs - persona, kurai piešķirtas kapavietas izmantošanas tiesības;
   8. kapliča – ēka kapsētā bēru ceremonijas norisei (organizēšanai);
   9. kapsēta – īpaša teritorija, kas paredzēta mirušo vai urnas ar mirušā pelniem apbedīšanai un ar to saistīto ceremoniālo ēku apbūvei;
   10. kapsētas apsaimniekotājs – pašvaldības iestāde vai persona, kura pilda noteikumos paredzētos pienākumus un nodrošina noteikumu ievērošanu;
   11. nekopta kapavieta – kapavieta, kas noteikumos noteiktajā kārtībā atzīta par nekoptu;
   12. virsapbedījums – mirušā vai urnas ar mirušā pelniem apbedīšana kapavietā virs esoša apbedījuma.
4. Gulbenes novada administratīvajā teritorijā ir šādas kapsētas:
   1. atvērtas kapsētas:
      1. Druvienas kapi - Druvienas pagastā;
      2. Galgauskas kapi – Galgauskas pagastā;
      3. Kancēna kapi – Tirzas pagastā;
      4. Lejasciema kapi – Lejasciema pagastā;
      5. Litenes kapi - Litenes pagastā;
      6. Mierakalna kapi – Jaungulbenes pagastā;
      7. Pededzes kapi – Stradu pagastā;
      8. Rankas kapi – Rankas pagastā;
      9. Sila kapi – Lizuma pagastā;
      10. Stāmerienas kapi – Stāmerienas pagastā;
      11. Tanslavu kapi – Gulbenes pilsētas jaunie kapi Daukstu pagastā;
      12. Ušuru kapi – Līgo pagastā;
   2. daļēji slēgtas kapsētas:
      1. Gulbenes Vecie kapi – Gulbenes pilsētā;
      2. Velēnas kapi – Lizuma pagastā.
5. Kapsētas statusu nosaka ar Gulbenes novada pašvaldības domes lēmumu.
6. Noteikumu 3.1.11. un 3.2.1.apakšpunktā minētās kapsētas apsaimnieko Gulbenes labiekārtošanas iestāde, savukārt pārējās noteikumu 3.punktā minētās kapsētas apsaimnieko attiecīgās pagastu pārvaldes.
7. Noteikumu ievērošanu un izpildes kontroli atbilstoši normatīvo aktu prasībām nodrošina kapsētas apsaimniekotājs un Gulbenes novada pašvaldības policija.

**II. Kapsētu iekšējās kārtības noteikumi**

1. Kapsētas ir atvērtas katru dienu bez laika ierobežojuma.
2. Kapsētas apmeklētājam ir pienākums ievērot vispārpieņemtās uzvedības normas un noteikumos noteiktās prasības.
3. Kapsētās aizliegts:
   1. ievest suņus bez pavadas;
   2. apglabāt dzīvniekus;
   3. pārvietoties ar mehāniskajiem transportlīdzekļiem, izņemot:
      1. gadījumos, kad tas saskaņots ar kapsētas apsaimniekotāju;
      2. operatīvo dienestu un kapsētas apsaimniekošanai un uzraudzībai paredzētajiem mehāniskajiem transportlīdzekļiem;
   4. pārvietoties ar slēpēm, velosipēdiem, skrituļslidām u.tml.;
   5. piesārņot kapsētu un izmest atkritumus to savākšanai neparedzētās vietās;
   6. izmest mājsaimniecībā radītos sadzīves atkritumus;
   7. traucēt kapsētas apmeklētājus un apbedīšanas ceremoniju norisi;
   8. traucēt kapsētas apsaimniekotāja darbu;
   9. bojāt kapsētas infrastruktūras un labiekārtojuma elementus;
   10. ārpus kapavietas stādīt kokus, krūmus, dzīvžogus;
   11. rakt smiltis un zemi kapsētas teritorijā;
   12. patvaļīgi aizņemt kapavietas vai paplašināt esošās kapavietas;
   13. bez saskaņošanas ar kapsētas apsaimniekotāju mainīt ierādītās kapavietas platību vai kapavietas reljefu;
   14. novietot soliņus ārpus kapavietas robežām;
   15. ārpus kapavietas robežām ierīkot kapavietas kopšanas inventāra (plastmasas pudeļu, trauku, maisu, grābekļu utt.) glabātuves;
   16. veikt apbedījumu bez kapsētas apsaimniekotāja izsniegtas atļaujas;
   17. pārvietot kapsētas apsaimniekotāja izvietotās brīdinājuma zīmes.
4. Kapsētas apbedīšanai ir slēgtas svētdienās, pirmdienās, valsts svētku dienās un mirušo atceres dienās – Kapu svētkos un Svecīšu vakarā. Izņēmuma gadījumos šajās dienās var veikt apbedīšanu, saņemot kapsētas apsaimniekotāja saskaņojumu.
5. **Kapsētas apsaimniekotāja tiesības un pienākumi**
6. Kapsētas apsaimniekotājs nodrošina:
   1. kapliču, saimniecības ēku (telpu), iekšējo ceļu un celiņu, ūdens ņemšanas vietu, koplietošanas laukumu, sētu, solu uzturēšanu, ārpus kapavietām esošo apstādījumu un koku kopšanu, teritoriju labiekārtošanu un atkritumu izvešanu;
   2. kapsētas arhitektūras un ainavas veidošanu atbilstoši vietējām kultūrvēsturiskajām tradīcijām;
   3. kapsētu sektoru un rindu plānošanu, noteikšanu un ierādīšanu dabā;
   4. kapsētas topogrāfisko un kapavietu vēsturisko inventarizāciju;
   5. apbedīšanas un apbedījumu vietu precīzu uzskaiti, kā arī šīs informācijas pieejamību;
   6. sanitāro un ugunsdrošības noteikumu ievērošanu.
7. Kapsētas apsaimniekotājs normatīvajos aktos noteiktajā kārtībā ir atbildīgs par lietvedības kārtošanu par katra mirušā apbedīšanu. Apbedīšanas un apbedījumu vietu uzskaites pamatdokumenti ir mirušo reģistrācijas grāmata un elektroniskā kapavietu uzskaites sistēma.
8. Kapsētas apsaimniekotāja sniegto pakalpojumu uzskaitījums un maksa par tiem ir noteikta atbilstoši pašvaldības domes apstiprinātam maksas pakalpojumu cenrādim.
9. Kapsētas apsaimniekotājam ir tiesības Noteikumos paredzētajos gadījumos nolīdzināt nekoptu kapavietu, kā arī atbrīvot kapavietas uzturētāja patvaļīgi aizņemto kapsētas teritorijas daļu no stādījumiem, norobežojumiem un kapavietas aprīkojuma.
10. **Kapavietas piešķiršanas kārtība**
11. Jaunu kapavietu piešķir mirušā vai urnas ar mirušā pelniem apbedīšanai, ja iesniedzējam nav iepriekš piešķirta kapavieta ar iespēju veikt tajā apbedījumu. Attiecīgās kapavietas lielums noteikts noteikumu 1.pielikumā.
12. Jaunas kapavietas piešķiršanai vai apbedījuma veikšanai jau piešķirtā kapavietā persona, kapavietas lietotājs, pašvaldības iestāde vai tās pilnvarotā persona iesniedz kapsētas apsaimniekotājam:
    1. rakstveida iesniegumu par kapavietas piešķiršanu vai apbedījuma veikšanu;
    2. kompetentas iestādes izsniegta dokumenta, kurš apliecina personas miršanas faktu, apliecinātu kopiju (uzrādot oriģinālu);
    3. urnas ar mirušā pelniem apbedīšanas gadījumā - dokumenta, kas apliecina kremēšanas faktu, kopiju (uzrādot oriģinālu).
13. Viena persona var lūgt piešķirt vienvietīgu kapavietu vai ģimenes kapavietu, kurā ir ne vairāk par 4 kapavietām.
14. Kapsētas apsaimniekotājs, izvērtējot tā rīcībā esošo informāciju un iesnieguma iesniedzēja iesniegtos dokumentus, ne vēlāk kā vienas darbdienas laikā pieņem lēmumu par kapavietas piešķiršanu un apbedījuma veikšanu. Pozitīva lēmuma pieņemšanas gadījumā kapsētas apsaimniekotājs iesnieguma iesniedzējam ierāda kapavietu un saskaņo iespējamo mirušā apbedīšanas laiku.
15. Daļēji slēgtā kapsētā mirušo apbedī, ja piešķirtajā kapavietā ir brīva vieta vai tajā var veikt virsapbedījumu.
16. Gulbenes Vecajos kapos, ja izveidotā kapavietā nav brīvas vietas un nevar veikt virsapbedījumu, kapavietas lietotājam piešķir jaunu kapavietu, ja mirušais kapavietas lietotājam ir laulātais, augšupējais vai lejupējais radinieks, brālis vai māsa, pusbrālis vai pusmāsa.

**V. Kapavietas kopšana un uzturēšana**

1. Kapavietai vai ģimenes kapavietai var būt tikai viens kapavietas lietotājs.
2. Par kapavietas lietotāju var kļūt persona, kura savu saistību ar mirušo var pierādīt, pamatojoties uz vismaz vienu norādīto nosacījumu:
   1. uzrādot savstarpēju radniecību apliecinošus dokumentus;
   2. uzrādot miršanas apliecību vai dokumentus, kas liecina par mirušās personas apbedīšanu kapavietā;
   3. izmantojot ziņas no kapsētas apsaimniekotāja arhīva datiem par agrākiem apbedījumiem kapavietā.
3. Kapavietas lietotājam ir pienākums divu mēnešu laikā pēc apbedījuma veikšanas sakopt kapavietu (novākt ziedus, vainagus, zarus, izveidot kapa kopiņu).
4. Kapavietas lietotājam ir pienākums viena gada laikā pēc apbedīšanas labiekārtot kapavietu un to pastāvīgi kopt. Kapavietas lietotājs pirms kapavietas labiekārtošanas informē kapsētas apsaimniekotāju par materiāliem, kādus paredzēts izmantot kapavietas labiekārtošanai, par pieminekļu, piemiņas plākšņu, kapakmeņu un cita kapavietas inventāra uzstādīšanas, kā arī kapavietas labiekārtošanas darbu veikšanas laiku.
5. Kapsētas apsaimniekotājs rakstiski brīdina kapavietas lietotāju, paredzot tam sešu mēnešu termiņu labiekārtošanas vai kopšanas darbu veikšanai, ja gada laikā no apbedījuma veikšanas kapavietas lietotājs nav veicis kapavietas brīvās platības labiekārtošanu vai kopšanu. Gadījumā, ja kapavietas lietotājs pēc brīdinājuma nosūtīšanas sešu mēnešu laikā nav veicis kapavietas brīvās platības labiekārtošanu vai kopšanu, kapsētas apsaimniekotājs, pieņemot attiecīgu lēmumu, to var piešķirt citai personai.
6. Kapavietas aprīkojumu uzstāda, nebojājot blakus esošās kapavietas. Ja kapsētas apsaimniekotājs konstatē, ka kapavietas aprīkojums bojā blakus esošās kapavietas, kapavietas uzturētāju rakstiski brīdina, norādot termiņu konstatēto bojājumu novēršanai.
7. Kapavietas lietotājs kopj vai labiekārto kapavietu pats vai arī slēdz līgumu par kapavietas kopšanu un uzturēšanu ar citu personu, saskaņojot to ar kapsētas apsaimniekotāju.
8. Kapavietas lietotājam aizliegts:
   1. patvaļīgi palielināt ierādītās kapavietas robežas;
   2. stādīt kapavietā kokus, kuri nav paredzēti dekoratīvo apstādījumu veidošanai un kuru garums pēc to izaugšanas pārsniedz 2 metrus;
   3. stādīt kapavietā krūmājus, kuru augstums pārsniedz 0,7 metrus vai kuri traucē blakus esošās kapavietas kopšanu, vai kuru zari šķērso kapavietas robežas;
   4. bez atļaujas izcirst kokus, kuru diametrs lielāks par 20 cm;
   5. uzstādīt kapavietā pieminekļus, piemiņas plāksnes, kapakmeņus un citu kapavietas inventāru bez saskaņošanas ar kapsētas apsaimniekotāju;
   6. uzstādīt kapavietas apmales, kuru augstums pārsniedz 0,2 m;
   7. patvaļīgi pārvietot grunti kapsētā;
   8. kapavietas labiekārtošanas rezultātā sašaurināt celiņus starp kapavietu rindām.
9. Kapavietas lietotājam ir tiesības:
   1. atteikties no piešķirtās kapavietas kapsētā un kapavietas lietotāja statusa;
   2. nodot kapavietas lietotāja saistības citai personai, iesniedzot attiecīgu iesniegumu kapsētas apsaimniekotājam, vienlaikus pievienojot dokumentu, kas apliecina pilnvarotās personas piekrišanu uzņemties kapavietas lietotāja saistības;
   3. tikt apbedītam viņa uzturētajā kapavietā (ja iespējams).
10. Kapavietas uzturēšanas tiesības izbeidzas, ja:
    1. kapavietas lietotājs iesniedz kapsētas apsaimniekotājam rakstisku iesniegumu, atsakoties no kapavietas lietotāja statusa;
    2. atbrīvojas kapavieta pārapbedīšanas rezultātā un kapavietā vairs nav apbedīts neviens kapavietas lietotāja piederīgais;
    3. tiek reģistrēts kapavietas lietotāja miršanas fakts;
    4. kapavieta tiek atzīta par nekoptu noteikumos noteiktajā kārtībā.

**VI. Apbedīšanas kārtība**

1. Apbedīšanu organizē noteikumu 16.punktā minētās personas. Apbedīšanas organizētājs pirms apbedīšanas uzrāda apbedījuma veikšanai paredzēto apbedījuma vietu dabā kapsētas apsaimniekotājam, kurš pārliecinās par noteikumos paredzēto prasību izpildi.
2. Apbedīšanu veic ne agrāk kā 24 stundas pēc mirušā nāves iestāšanās brīža.
3. Mirušo apbedīšanai gulda zārkā, kremācijas gadījumā – urnā.
4. Mirušo apbedī kapā, kura garums un platums atbilst zārka izmēram, dziļums ir 1,5 m līdz zārka vākam, bet, veicot virsapbedījumu – no 0,8 m līdz 1,2 m līdz zārka vākam. Standarta kapa garums ir 2 metri, platums – 1 metrs.
5. Urnu ar mirušā pelniem apbedī kapā ne mazāk kā 0,5 m dziļumā.
6. Urnu ar mirušā pelniem apbedī kapsētā iepriekš piešķirtā kapavietā vai jaunā kapavietā. Kapavietā ir pieļaujams apbedīt vairākas urnas vienlaikus.
7. Kaps nedrīkst būt tuvāk par 1 m līdz kokam un 0,3 m līdz piemineklim.
8. Virsapbedījumu, veicot mirušā apbedīšanu zārkā, var veikt 20 gadus pēc apbedījuma veikšanas.
9. Pārapbedīt mirušo, pārvietot urnu vai izcelt apbedītu mirušo, lai kremētu, var, pamatojoties uz kapavietas lietotāja iesniegumu vai mirušā piederīgo (sākot ar laulāto vai, ja tāda nav, pirmās pakāpes radiniekiem) iesniegumu ar kapavietas lietotāja saskaņojumu, ko iesniedz pašvaldībai.
10. Mirušā ekshumāciju organizē normatīvajos aktos noteiktajā kārtībā, saskaņojot to ar kapsētas apsaimniekotāju.

**VII. Kapličas izmantošana**

1. Kapliču mirušā novietošanai pirms apbedīšanas un bēru ceremonijas norisei iznomā kapsētas apsaimniekotājs.
2. Atvadu ceremonijas ilgums kapličā nepārsniedz laiku, ko noteicis kapsētas apsaimniekotājs. Pārējā laikā kapličas ir slēgtas.

**VIII. Nekoptas kapavietas aktēšana**

1. Kapsētas apsaimniekotājs ne retāk kā vienu reizi kalendārajā gadā (no 1. aprīļa līdz 1. novembrim) apseko kapsētā esošās kapavietas un, konstatējot ilgstoši nekoptu kapavietu, sastāda aktu. Kapsētas apsaimniekotājs aktā norādītās ilgstoši nekoptās kapavietas atzīst par nekoptām, pieņemot lēmumu. Nekoptas kapavietas marķē ar brīdinājuma zīmi, nostiprinot to nekoptās kapavietas laukumā vismaz 0.5m augstumā, augšējo daļu iekrāsojot viegli pamanāmā dzeltenā krāsā. Brīdinājuma zīmes paraugu un informāciju, kur nepieciešams vērsties, redzot šādu zīmi kapavietā, izvieto uz informācijas stenda pie ieejas kapsētā vai kapličas. Brīdinājuma zīmes paraugs norādīts noteikumu 2.pielikumā.
2. Kapsētas apsaimniekotājs pēc lēmuma par kapavietas atzīšanu par nekoptu pieņemšanas organizē informācijas par nekoptajām kapavietām publicēšanu pašvaldības informatīvajā izdevumā “Gulbenes Novada Ziņas”, uz informācijas stenda pie ieejas kapsētā, kā arī pašvaldības tīmekļa vietnē [www.gulbene.lv](http://www.gulbene.lv), norādot kapsētu, kurā atrodas nekoptā kapavieta, sektoru, rindu, vietu, kā arī brīdinājumu par iespējamo kapavietas lietošanas tiesību izbeigšanu un uzaicinājumu kapavietas lietotājam vai viņa pilnvarotai personai sakopt kapavietu trīs gadu laikā no lēmuma par kapavietas atzīšanas par nekoptu pieņemšanas dienas.
3. Kapsētas apsaimniekotājs pieņem lēmumu par kapavietas lietošanas tiesību izbeigšanu kapavietas lietotājam, ja kapavieta netiek sakopta triju gadu laikā no lēmuma par kapavietas atzīšanu par nekoptu pieņemšanas dienas.

**IX. Bezpiederīgo un nezināmo mirušo personu apbedīšanas kārtība**

1. Kapsētā var veidot speciālu sektoru bezpiederīgo un nezināmo mirušo personu apbedīšanai.
2. Bezpiederīgo un nezināmo mirušo personu apbedīšanu atbilstoši noteikumu prasībām organizē Gulbenes novada sociālais dienests, piesaistot normatīvajos aktos noteiktā kārtībā izraudzītu apbedīšanas pakalpojumu sniedzēju.
3. Bezpiederīgo un nezināmo personu kapavietu saglabā 20 gadus. Pēc minētā termiņa notecēšanas kapavietu nolīdzina un, ja nav pieteicies kapavietas uzturētājs, kapsētas apsaimniekotājs pieņem lēmumu par virsapbedījuma veikšanu minētajā kapavietā.

**X. Noslēguma jautājums**

1. Atzīt par spēku zaudējušiem Gulbenes novada domes 2020.gada 26.novembra saistošos noteikumus Nr.26 “Kapsētu darbības un uzturēšanas saistošie noteikumi”.

Gulbenes novada pašvaldības domes priekšsēdētājs A.Caunītis

1.pielikums

Gulbenes novada pašvaldības domes

2024.gada 28.marta saistošajiem noteikumiem Nr.5 “Kapsētu darbības un uzturēšanas noteikumi”

**Kapsētā ierādāmo kapavietu izmēri**

|  |  |  |  |
| --- | --- | --- | --- |
| **Kapavieta** | **Platums, m** | **Garums, m** | **Laukums, m2** |
| Kapavietas zārkiem | | | |
| Vienvietīga | 1.5 | 3.0 | 4.5 |
| Divvietīga | 2.5 | 3.0 | 7,5 |
| Trīsvietīga | 4.0 | 3.0 | 12 |
| Četrvietīga | 5 | 3 | 15 |
| Kapavietas urnām | | | |
| Viena kapavieta četru urnu apglabāšanai | 1 | 3.0 | 3.0 |

Gulbenes novada pašvaldības domes priekšsēdētājs A.Caunītis

2.pielikums

Gulbenes novada pašvaldības domes

2024.gada 28.marta saistošajiem noteikumiem Nr.5 “Kapsētu darbības un uzturēšanas noteikumi”

**Brīdinājuma zīmes paraugs**

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |
|  |  | **G** |  |  | 200 mm |  |
|  |  | **G** |  |  |  |
|  |  | **G** |  |  |  |
|  |  | **G** |  |  |  |
|  |  |  |  |  | 300 mm |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |  |

Brīdinājuma zīme ir mietiņš ar dzeltenā krāsā nokrāsotu augšējo daļu, kurā norāda aktēšanas gadu (GGGG – attiecīgais aktēšanas gads).

Gulbenes novada pašvaldības domes priekšsēdētājs A.Caunītis

**PASKAIDROJUMA RAKSTS**

**Gulbenes novada pašvaldības domes 2024.gada 28.marta saistošajiem noteikumiem Nr.5 “Gulbenes novada kapsētu darbības un uzturēšanas saistošie noteikumi”**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | 1.1. Saistošo noteikumu projekts “Gulbenes novada kapsētu darbības un uzturēšanas saistošie noteikumi” (turpmāk – Saistošie noteikumi) izstrādāts ar mērķi izdot Pašvaldību likumā ietvertajam pilnvarojumam atbilstošus kapsētu darbības un uzturēšanas saistošos noteikumus Gulbenes novadā.  1.2. Pamatojoties uz Pašvaldību likuma Pārejas noteikumu 6. punktu, pašvaldības dome izvērtē uz likuma “Par pašvaldībām” normu pamata izdoto saistošo noteikumu atbilstību šim likumam un izdod jaunus saistošos noteikumus atbilstoši šajā likumā ietvertajam pilnvarojumam. Šobrīd spēkā esošie Gulbenes novada pašvaldības domes 2020.gada 26.novembra saistošie noteikumi Nr.26 “Kapsētu darbības un uzturēšanas saistošie noteikumi”, ir izdoti, pamatojoties uz likuma “Par pašvaldībām” regulējumu, kas ir zaudējis spēku. Ievērojot minēto, šie saistošie noteikumi ir piemērojami, ciktāl tie nav pretrunā ar Pašvaldību likumu, bet ne ilgāk kā līdz 2024. gada 30. jūnijam.  1.3. Pašvaldību likuma 4.panta pirmās daļas 2.punkts nosaka pašvaldības pienākumu gādāt par pašvaldības administratīvās teritorijas labiekārtošanu un sanitāro tīrību (publiskai lietošanai paredzēto teritoriju apgaismošana un uzturēšana; parku, skvēru un zaļo zonu ierīkošana un uzturēšana; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana), kā arī noteikt teritoriju un būvju uzturēšanas prasības, ciktāl tas saistīts ar sabiedrības drošību, sanitārās tīrības uzturēšanu un pilsētvides ainavas saglabāšanu. Atbilstoši Pašvaldību likuma 4.panta trešajai daļai autonomo funkciju izpildi atbilstoši savai kompetencei organizē un par to atbild pašvaldība. Pašvaldību likuma 44. panta otrajā daļā noteikts deleģējums pašvaldībai izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, ievērojot likumos vai Ministru kabineta noteikumos paredzēto funkciju izpildes kārtību. |
| 2. Fiskālā ietekme uz pašvaldības budžetu | Saistošo noteikumu īstenošana neietekmēs Gulbenes novada pašvaldībai (turpmāk – Pašvaldība) pieejamos resursus, jo nav nepieciešama jaunu institūciju vai darba vietu izveide vai esošo institūciju kompetences paplašināšana, lai nodrošinātu Saistošo noteikumu izpildi. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Saistošo noteikumu ietekmju vērtējums:  3.1. sociālā ietekme – paredzama tieša ietekme, jo kapsētu esamība, kapsētu uzturēšana un lietošana, kapavietu piešķiršana, kopšana un uzturēšana, kā arī apbedīšana, ietver sabiedrības kā cilvēku kopienas esības pamattiesības, tradicionālo dzīvesveidu, dzīvesziņu un vērtības, vispārējos ētikas apsvērumus, kā arī lietišķos sociālos, ekonomiskos, dzīves un vides kvalitātes apsvērumus, objektīvo nepieciešamību izveidot un uzturēt īpašas teritorijas, kas tiek atvēlētas mirušo apbedīšanai, organizējot un pārvaldot kapsētu uzturēšanu un lietošanu.  3.2. ietekme uz vidi – Saistošo noteikumu īstenošana mazinās kapsētu ietekmes uz vidi teritoriāli lokālā līmenī, jo tiek paredzēta noteikta kārtība kapsētu kā īpašo teritoriju, kas izveidotas mirušo apbedīšanai, apsaimniekošanai un uzraudzībai;  3.3. ietekme uz iedzīvotāju veselību – nav attiecināms;  3.4. ietekme uz uzņēmējdarbības vidi Pašvaldības teritorijā – Saistošie noteikumi neierobežo uzņēmējdarbības aktivitātes un komersantu, kas sniedz apbedīšanas pakalpojumus, konkurētspēju. |
| 4. Ietekme uz administratīvajām procedūrām un to izmaksām | Administratīvās procedūras pēc būtības noritēs līdzšinējā kārtībā, kā arī Saistošie noteikumi neparedz papildu administratīvo procedūru izmaksas. |
| 5. Ietekme uz pašvaldības funkcijām un cilvēkresursiem | Saistošo noteikumu īstenošana neietekmēs Pašvaldībai pieejamos cilvēkresursus, jo nav nepieciešama jaunu iestāžu, institūciju vai darba vietu izveide. |
| 6. Informācija par izpildes nodrošināšanu | Saistošo noteikumu izpildi savas kompetences ietvaros realizē Gulbenes labiekārtošanas iestāde, attiecīgās pagastu pārvaldes, kā arī Gulbenes novada pašvaldības policija. Izpildei nepieciešami resursus paredz Pašvaldības budžeta ietvaros. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti paredzētā mērķa sasniegšanas nodrošināšanai un nosaka tikai to regulējumu, kas ir nepieciešams minētā mērķa sasniegšanai.  Mērķa sasniegšanai noteiktas samērīgas prasības kapsētu apsaimniekošanai, uzturēšanai un lietošanai. |
| 8.Izstrādes gaitā veiktās konsultācijas ar privātpersonām un institūcijām | Atbilstoši Pašvaldību likuma 46. panta trešajai daļai, lai informētu sabiedrību par Saistošajiem noteikumiem un dotu iespēju izteikt viedokli par to, Saistošie noteikumi no 2024.gada 16.februāra līdz 2024.gada 29.februārim ir publicēti Gulbenes novada pašvaldības mājaslapā <https://www.gulbene.lv/lv> sadaļā “Saistošie noteikumi - projekti”. Minētajā termiņā ierosinājumi vai priekšlikumi nav saņemti.  Saistošie noteikumi precizēti, ievērojot Vides aizsardzības un reģionālās attīstības ministrijas 2024.gada 12.aprīļa atzinumā Nr.1-18/2272 norādītos iebildumus. |

**2.**

**Par zemes vienībā ar kadastra apzīmējumu 5094 008 0013 noteiktā ceļa servitūta atzīmes dzēšanu**

ZIŅO: Guna Švika

LĒMUMA PROJEKTU SAGATAVOJA: Lelde Bašķere

DEBATĒS PIEDALĀS: **[…]**, Normunds Mazūrs, Guna Švika, Mudīte Motivāne, Lelde Bašķere, Gunārs Ciglis

Attīstības un tautsaimniecības komiteja atklāti balsojot:

ar 6 balsīm "Par" (Ainārs Brezinskis, Guna Pūcīte, Guna Švika, Gunārs Ciglis, Mudīte Motivāne, Normunds Mazūrs), "Pret" – nav, "Atturas" – nav, "Nepiedalās" – nav, NOLEMJ:

Virzīt izskatīšanai domes sēdē lēmumprojektu:

**Par zemes vienībā ar kadastra apzīmējumu 5094 008 0013**

**noteiktā ceļa servitūta atzīmes dzēšanu**

Gulbenes novada pašvaldībā saņemts **[…]** (turpmāk – iesniedzējs), 2023.gada 19.decembra iesniegums (Gulbenes novada pašvaldībā saņemts 2023.gada 19.decembrī un reģistrēts ar Nr. GND/5.13.2/23/2517-J), kurā tiek lūgts pieņemt lēmumu par servitūta ceļa atzīmes dzēšanu zemes vienībā ar kadastra apzīmējumu 5094 008 0013.

Iesniedzējs lūdz dzēst atzīmi par servitūta ceļu, kas noteikts nekustamā īpašuma Tirzas pagastā ar nosaukumu “Virdienas”, kadastra numurs 5094 008 0013, sastāvā ietilpstošajā zemes vienībā ar kadastra apzīmējumu 5094 008 0013 (turpmāk – Nekustamais īpašums), un zemes robežas plānā atzīmēts kā apgrūtinājums: 3.servitūta ceļš – 0,2 km (turpmāk – servitūta ceļš Nr.3), pa kuru tiek nodrošināta piekļuve nekustamā īpašuma “Virdienas - Andreji”, Tirzas pagasts, Gulbenes novads, kadastra numurs 5094 008 0010, sastāvā ietilpstošajai zemes vienībai ar kadastra apzīmējumu 5094 008 0010, sakarā ar to, ka piekļuve zemes vienībai ar kadastra apzīmējumu 5094 008 0010 ir iespējama pa vēl vienu servitūta ceļu, kas zemes robežas plānā atzīmēts kā 2. servitūta ceļš – 0,05 km (turpmāk – servitūta ceļš Nr.2).

Nekustamais īpašums 2024.gada 11.martā tika apsekots dabā, taču saskaņā ar Administratīvā procesa likuma 14.1 pantu, noteikts, ka iestāde un tiesa, pieņemot lēmumus, ievēro objektivitāti un dod procesa dalībniekiem pienācīgu iespēju izteikt savu viedokli un iesniegt pierādījumus, proti, ir nepieciešams noskaidrot visu iesaistīto pušu viedokļus.

Gulbenes novada pašvaldība 2024.gada 7.martā nosūtīja paziņojumu Nr. GND/4.18/24/592 **[…]** (vienkāršā pasta sūtījumā), kura saskaņā ar Tirzas pagasta zemesgrāmatas nodalījuma Nr. 63 ierakstiem ir nekustamā īpašuma “Virdienas - Andreji”, Tirzas pagastā, Gulbenes novadā, kadastra numurs 5094 008 0010, sastāvā ietilpstošās zemes vienības ar kadastra apzīmējumu 5094 008 0010, īpašniece. Paziņojumā tika norādīts, ka tiek lūgts sniegt gan rakstisku viedokli līdz 2024.gada 15.martam, gan tika izteikts aicinājums ierasties uz 2024.gada 20.marta Gulbenes novada pašvaldības domes Attīstības un tautsaimniecības komitejas sēdi, plkst. 13:00, lai paustu savu viedokli mutiski.

Gulbenes novada pašvaldība 2024.gada 19.martā saņēma **[…]** iesniegumu “Par termiņa pagarināšanu viedokļa sniegšanai” (Gulbenes novada pašvaldībā saņemts 2024.gada 19.martā un reģistrēts ar Nr. GND/5.13.3/24/609-Ā), kurā tiek lūgts noteikt saprātīgu termiņu viedokļa paušanai par izskatāmo jautājumu, piemēram, līdz 2024.gada 1.maijam. Saskaņā ar Administratīvā procesa likuma 47.panta pirmajā daļā noteikto, iestādes, tiesas vai tiesneša noteikto termiņu var pagarināt pēc administratīvā procesa dalībnieka lūguma.

Gulbenes novada pašvaldības dome 2024.gada 28.martā pieņēma lēmumu Nr. GND/2024/164 “Par iesniegumu servitūta ceļa atzīmes dzēšanai zemes vienībā ar kadastra apzīmējumu 5094 008 0013” (protokols Nr. 8; 56.p.), ar kuru nolēma atlikt jautājuma par servitūta ceļa atzīmes dzēšanu zemes vienībā ar kadastra apzīmējumu 5094 008 0013, izskatīšanu, pagarinot lēmuma pieņemšanu uz laiku līdz 2024.gada 30.maijam, lai objektīvi varētu noskaidrot iesaistīto pušu viedokļus.

Par pieņemto lēmumu Gulbenes novada pašvaldība informēja gan iesnieguma iesniedzēju, 2024.gada 2.aprīlī nosūtot paziņojumu Nr. GND/4.18/24/818 uz elektroniskā pasta adresi:….., gan **[…]**, 2024.gada 2.aprīlī nosūtot paziņojumu Nr. GND/5.13.3/24/817 uz elektroniskā pasta adresi: […..](mailto:ssinta@inbox.lv), ar ko **[…]** tika aicināta rakstiski izteikt viedokli par servitūta atzīmes dzēšanu līdz 2024.gada 1.maijam. 2024.gada 2.aprīlī **[…]** atbildējusi, ka uz elektroniskā pasta adresi: […..](mailto:ssinta@inbox.lv) nosūtītais paziņojums ir saņemts. Dotajā termiņā rakstiski viedokli **[…]** par servitūta atzīmes dzēšanu nav izteikusi.

Ieskatoties Vidzemes rajona tiesas Tirzas pagasta zemesgrāmatas nodalījumā Nr. 72 (turpmāk – Zemesgrāmatas nodalījums) secināms, ka iesnieguma iesniedzējs ir zemes vienības ar kadastra apzīmējumu 5094 008 0013, kas ietilpst nekustamā īpašuma Tirzas pagastā ar nosaukumu “Virdienas”, kadastra numurs 5094 008 0013 (turpmāk – Nekustamais īpašums), sastāvā, īpašnieks, kā arī tas, ka zemesgrāmatas nodalījuma III.daļas 1.iedaļā norādītas lietu tiesības, kas apgrūtina nekustamo īpašumu, tostarp 1.1 punktā norādīta atzīme: servitūta ceļi – 0,6 km, 0,05 km, 0,2 km, 0,4 km, 0,05 km; Lielā Virānes ezera ūdens aizsardzības piekrastes josla – 0,1 km, Tirzas upes ūdens aizsardzības piekrastes josla – 1,0 km; Lielā Virānes ezera tauvas josla – 0,1 km/4 m – 0,1 ha, Tirzas upes tauvas josla – 1,0 km/4 m – 0,4 ha. Zemesgrāmatas nodalījumā servitūta ceļi norādīti atzīmju veidā - nav norādīta zemes vienība, kam par labu nodibināta minētā ceļa servitūta teritorija. Zemesgrāmatu likuma 44.pants nosaka, ka ierakstu veidā uz nekustamo īpašumu nostiprina tiesības, kam pamatā ir tiesisks darījums, tiesas spriedums vai lēmums vai administratīvu iestāžu akts vai kas pastāv uz paša likuma pamata; tāpat nostiprina minēto tiesību pārgrozījumus un dzēsumu. Atzīmju veidā nostiprina nodrošinājumus un aprobežojumus.

Civillikuma 1231. pants nosaka, ka servitūtus nodibina: 1) ar likumu; 2) ar tiesas spriedumu; 3) ar līgumu vai testamentu. Civillikuma 1131. pants nosaka, ka servitūts, kas nodibināts par labu kādam noteiktam nekustamam īpašumam, tā ka to izlieto katrreizējais tā īpašnieks, ir reālservitūts. Civillikuma 1141. pants nosaka, ka katra reālservitūta pastāvēšanai vajadzīgi divi nekustami īpašumi, no kuriem viens apgrūtināts otram par labu; pirmais ir saistītais jeb kalpojošais, otrais tiesīgais jeb valdošais.

Servitūtam kā apgrūtinājumam (lietu tiesībai) saskaņā ar Zemesgrāmatu likuma 17. panta 1.punkta “a” apakšpunktu jābūt ierakstītam kalpojošā īpašuma zemesgrāmatas nodalījumā kā apgrūtinājumam. No šā likuma 44. panta normām izriet, ka ierakstu veidā uz nekustamo īpašumu nostiprina tiesības, savukārt atzīmju veidā nostiprina tiesību nodrošinājumus un aprobežojumus. Arī likuma “Par nekustamā īpašuma ierakstīšanu zemesgrāmatā” 11. pants nosaka, ja lēmumā par zemes īpašuma tiesību atjaunošanu vai zemes nodošanu īpašumā par samaksu vai pirkuma līgumā norādīti īpašuma tiesību aprobežojumi vai apgrūtinājumi, vienlaikus ar zemes ierakstīšanu zemesgrāmatā, ievērojot Zemesgrāmatu likumā noteiktos gadījumus, izdarāma atzīme, norādot, kādi aprobežojumi un apgrūtinājumi ar lēmumu vai līgumu ir noteikti. Atzīme aizstājama ar ierakstu, ja zemes īpašnieks vai attiecīgā ieinteresētā persona iesniedz nostiprinājuma lūgumu.

Senāta judikatūrā ir atzīts, ka atzīmes veidā zemesgrāmatā izdarīts ieraksts neapliecina ceļa servitūta nodibināšanu (sk. *Senāta Civillietu departamenta 2013. gada 9. oktobra sprieduma lietā Nr. SKC-458/2013 (C12204010) 10.3. punktu*).

Pastāvot Civillikuma 1235. pantā minētajai personiskajai saistībai, servitūta ierakstīšanu zemesgrāmatā var tomēr prasīt katra puse, ja vien izpildīti visi citi servitūtam nepieciešamie noteikumi. Atzīmēm ir tikai pagaidu raksturs un tās vai nu pārvēršas par ierakstiem vai arī izzūd, par ierakstiem nepārvēršoties (sk. *Senāta Civillietu departamenta 2013. gada 9. oktobra sprieduma lietā Nr. SKC-458/2013 (C12204010) 10.3. punktu*).

Saskaņā ar Valsts zemes dienesta Nekustamā īpašuma valsts kadastra informācijas sistēmas (turpmāk – Kadastrs) datiem un 1995.gada 27.novembrī sagatavoto zemes robežu plānu zemes vienībā ar kadastra apzīmējumu 5094 008 0013 noteikta ceļa servitūta teritorija, t.i., četri servitūta ceļa posmi: 1. servitūta ceļš – 0,6 km; 2. servitūta ceļš – 0,05 km; 3. servitūta ceļš – 0,2 km; 4. servitūta ceļš – 0,4 km. Zemes robežu plānā norādīts, ka robežas noteiktas atbilstoši Tirzas pagasta Tautas deputātu padomes 1993.gada 16.aprīļa 20.sasaukuma 16.sesijas lēmumam un pagasta padomes zemes komisijas 1993.gada 13.aprīļa slēdzienam – protokols Nr. 19, kā arī 1995.gada 31.maija slēdzienam – protokols Nr. 37. Tāpat arī Tirzas pagasta padomes 1995.gada 11.oktobrī (protokols Nr.20) pieņemtajā lēmumā par zemes īpašuma tiesību atjaunošanu ir norādīti iepriekš minētie servitūti - servitūta ceļi.

Zemes reformas laikā (zemes piešķiršana lietošanā) varēja tikt noteikti zemes lietošanas tiesību aprobežojumi citu fizisko un juridisko personu interesēs saskaņā ar likuma “Par zemes lietošanu un zemes ierīcību” 29. un 32.pantu (redakcijā, kas bija spēkā līdz 2006. gada 31. decembrim). Turklāt no likuma “Par 1937. gada 22. decembra Zemesgrāmatu likuma spēka atjaunošanu un spēkā stāšanās kārtību” 14. panta pirmās daļas (redakcijā, kas bija spēkā līdz 1996. gada 30. aprīlim) izrietēja – ja viena gada laikā no īpašuma tiesību nostiprināšanas dienas persona, kuras labā nostiprināta tiesību aprobežojuma atzīme, nav iesniegusi šīs tiesības nostiprinājuma lūgumu, tad atzīme bija dzēšama. Līdz ar to secināms, ka šīm atzīmēm bija pagaidu raksturs un tām laika gaitā bija jāpārvēršas par ierakstiem vai arī jāizzūd *(Latvijas Republikas Senāta Departamentu priekšsēdētāju 2021. gada 5. jūlija sēdes lēmums Nr.5-14/3-0021).*

Atzīme par ceļa servitūta tiesības nodrošinājumu dod tā nekustamā īpašuma īpašniekam, kura īpašumam par labu nodrošinājums nostiprināts, nogaidu tiesību uz servitūta ierakstīšanu zemesgrāmatā. Šīs tiesības īstenošana ir atkarīga no minētā nekustamā īpašuma īpašnieka aktīvas rīcības, lūdzot nostiprināt servitūtu zemesgrāmatā. Tiesiskās noteiktības nodrošināšanas nolūkā atzīmes par ceļa servitūta tiesības nodrošinājumu saglabāšana tās pagaidu rakstura dēļ nav attaisnojama tad, ja tiesīgais nekustamā īpašuma īpašnieks saprātīgā termiņā neveic aktīvas darbības atzīmes aizstāšanai ar ierakstu. (sk. *Senāta Civillietu departamenta 2022. gada 22. decembra sprieduma lietā Nr. SKC-131/2022 (ECLI:LV:AT:2022:1222.C73532619.11.S) 10.3. punktu*).

Ministru kabineta 2012. gada 10. aprīļa noteikumu Nr. 263 “Kadastra objekta reģistrācijas un kadastra datu aktualizācijas noteikumi” 112.2. apakšpunkts nosaka, ka nekustamā īpašuma objekta apgrūtinājumus, izņemot šo noteikumu [111.punktā](https://likumi.lv/ta/id/247207#p111) minēto, Kadastra informācijas sistēmā dzēš, ja iesniegts valsts vai pašvaldības institūcijas dokuments par nekustamā īpašuma objekta apgrūtinājuma dzēšanu, ja tas Kadastra informācijas sistēmā ir reģistrēts uz attiecīgās valsts vai pašvaldības institūcijas dokumenta pamata un attiecīgā valsts vai pašvaldības institūcija izsniedz dokumentu par apgrūtinājuma dzēšanu.

Pie nekustamā īpašuma “Virdienas - Andreji”, Tirzas pagasts, Gulbenes novads, kadastra numurs 5094 008 0010, sastāvā ietilpstošās zemes vienības ar kadastra apzīmējumu 5094 008 0010 pieved gan servitūta ceļš Nr. 2, gan servitūta ceļš Nr.3. Attiecīgi, iepazīstoties ar situāciju dabā, tika konstatēts, ka zemes vienības ar kadastra apzīmējumu 5094 008 0013 apsekošanas brīdī – 2024.gada 11.martā, dabā nebija pazīmju par servitūta ceļu Nr.3. Automašīnu iebrauktas sliedes ved līdz iesniedzējam piederošajām būvēm ar kadastra apzīmējumiem 5094 008 0013 002, 5094 008 0013 003, taču tālāk ir pļava. Savukārt servitūta ceļš Nr. 2 pieved gan zemes vienībai ar kadastra apzīmējumu 5094 008 0010, gan saskaņā ar kadastra datiem, pa zemes vienībā ar kadastra apzīmējumu 5094 008 0010 nodibināto servitūta ceļu, tiek nodrošināta piekļuve tālāk esošajai zemes vienībai ar kadastra apzīmējumu 5094 008 0065, kas ietilpst nekustamā īpašuma Tirzas pagastā ar nosaukumu “Valsts mežs 50940080065”, kadastra numurs 5094 008 0065, sastāvā. Tāpat arī, apsekojot dabā zemes vienību ar kadastra apzīmējumu 5094 008 0010, tika konstatēts, ka pie nekustamā īpašuma “Virdienas-Andreji”, Tirzas pagasts, Gulbenes novads, kadastra numurs 5094 008 0010, sastāvā ietilpstošajām būvēm ar kadastra apzīmējumiem 5094 008 0010 001, 5094 008 0010 002, 5094 008 0010 004, 5094 008 0010 005, 5094 008 0010 006, 5094 008 0010 007 (turpmāk – “Virdienas-Andreji” mājas) ir iespējams nokļūt pa zemes vienībā ar kadastra apzīmējumu 5094 008 0010 dabā iebraukto ceļu, proti, braucot pa servitūta ceļu Nr.2, tālāk pa zemes vienībā ar kadastra apzīmējumu 5094 008 0010 nodibināto servitūta ceļu (Kadastra grafiskajā daļā attēlots kā ceļa servitūts: ar Nr. 7315030100001 un 7315030100002 un pieved zemes vienībai ar kadastra apzīmējumu 5094 008 0065) un no tā nogriežoties pa kreisi uz dabā iebraukto ceļu caur koku aleju. Braucot cauri koku alejai “Virdienas - Andreji” māju virzienā, ceļa galā ir neliels padziļinājums zemes virsmā, taču tajā ir izveidoti divi grants un akmeņu uzbērumi, acīmredzami, lai varētu pārbraukt ar automašīnu (skatīt 2. pielikumu).

Atbilstoši Gulbenes novada pašvaldības domes 2018.gada 27.decembra saistošajiem noteikumiem Nr.20 “Gulbenes novada teritorijas plānojums, Teritorijas izmantošanas un apbūves noteikumi un grafiskā daļa” (prot. Nr.25, 29.§) (turpmāk – teritorijas plānojums) nekustamā īpašuma sastāvā ietilpstošajai zemes vienības ar kadastra apzīmējumu 5094 008 0013 daļai, kur atrodas zemes robežu plānā iezīmētaisservitūta ceļš Nr. 3, teritorijas plānojumā noteiktais teritorijas izmantošanas veids ir lauksaimniecības teritorija. Lauksaimniecības teritorija ir funkcionālā zona, ko nosaka, lai nodrošinātu lauksaimniecības zemes, kā resursa racionālu un daudzveidīgu izmantošanu visa veida lauksaimnieciskajai darbībai un ar to saistītajiem pakalpojumiem. Šajā teritorijā kā galvenie izmantošanas veidi paredzēti: publiskā ārtelpa bez labiekārtojuma, labiekārtota publiskā ārtelpa, lauksaimnieciskā izmantošana, lauksaimnieciskās ražošanas uzņēmumu apbūve, viensētu apbūve. Servitūta ceļš Nr. 3 caur nekustamā īpašuma sastāvā esošās zemes vienības ar kadastra apzīmējumu 5094 008 0013 pļavu dabā nav izbūvēts un iebrauktās sliedes beidzas pie nekustamā īpašuma sastāvā esošajām būvēm ar kadastra apzīmējumiem 5094 008 0013 002, 5094 008 0013 003 (skatīt 3. pielikumu). Servitūta ceļa Nr.3 vietas izmantošana caur pļavu ir liels apgrūtinājums iesniedzējam kā zemes īpašniekam un traucē pilnvērtīgi izmantot to teritorijas plānojumā noteiktajam teritorijas izmantošanas veidam. Ņemot vērā, ka pie nekustamā īpašuma “Virdienas - Andreji”, Tirzas pagasts, Gulbenes novads, kadastra numurs 5094 008 0010, sastāvā ietilpstošās zemes vienības ar kadastra apzīmējumu 5094 008 0010 pieved arī servitūta ceļš Nr.2, tad atzīme par servitūta ceļu Nr.3 ir atceļama, t.i., atzīme ir dzēšama.

Pašvaldību likuma 10.panta pirmās daļas 21.punkts nosaka, ka dome ir tiesīga izlemt ikvienu pašvaldības kompetences jautājumu. Tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Pamatojoties uz Pašvaldību likuma 10.panta pirmās daļas 21.punktu, Civillikuma 1235. pantu, Zemesgrāmatu likuma 44. panta otro daļu, Ministru kabineta 2012. gada 10. aprīļa noteikumu Nr.263 “Kadastra objekta reģistrācijas un kadastra datu aktualizācijas noteikumi” 112.2. apakšpunktu, un ņemot vērā Attīstības un tautsaimniecības komitejas ieteikumu, atklāti balsojot: PAR – ; PRET –; ATTURAS –, Gulbenes novada pašvaldības dome NOLEMJ:

1. PIEKRIST Vidzemes rajona tiesas Tirzas pagasta zemesgrāmatas nodalījumā Nr. 72 (nekustamais īpašums Tirzas pagastā ar nosaukumu “Virdienas”, kadastra numurs 5094 008 0013) III.daļas 1.iedaļas “Lietu tiesības, kas apgrūtina nekustamu īpašumu” 1.1 punkta atzīmes (par servitūta ceļu – 0,2 km) daļas “0,2 km” dzēšanai, kas šim lēmumam pievienotajā 1.pielikumā - zemes robežu plānā atzīmēts kā 3. servitūta ceļš – 0,2 km.
2. Lēmums stājas spēkā ar brīdi, kad tas paziņots adresātam.
3. Lēmumu nosūtīt:


3.1. **[…]**

3.2. **[…]**

1. Lēmumu var pārsūdzēt 1 (viena) mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses.

1.Pielikums 30.05.2024. Gulbenes novada pašvaldības domes lēmumam Nr. GND/2024/

**Zemes robežu plāna grafiskā daļa**

****

Gulbenes novada pašvaldības domes priekšsēdētājs A.Caunītis

2.Pielikums 30.05.2024. Gulbenes novada pašvaldības domes lēmumam Nr. GND/2024/

**Fotogrāfijas par 2.Servitūta ceļu un ceļa posmiem līdz nekustamā īpašuma “Virdienas - Andreji” sastāvā esošajām būvēm**

Gulbenes novada pašvaldības domes priekšsēdētājs A.Caunītis

3.Pielikums 30.05.2024. Gulbenes novada pašvaldības domes lēmumam Nr. GND/2024/

**Fotogrāfijas par 3. Servitūta ceļu**

Gulbenes novada pašvaldības domes priekšsēdētājs A.Caunītis

**3.**

**Par Līgo pagasta nekustamā īpašuma “Ošiņi” sastāva grozīšanu un jauna nekustamā īpašuma nosaukuma piešķiršanu**

ZIŅO: Guna Švika

LĒMUMA PROJEKTU SAGATAVOJA: Lolita Vīksniņa

DEBATĒS PIEDALĀS: Gunārs Ciglis, Guna Švika, Lolita Vīksniņa, Normunds Mazūrs, Ivars Kupčs

Attīstības un tautsaimniecības komiteja atklāti balsojot:

ar 6 balsīm "Par" (Ainārs Brezinskis, Guna Pūcīte, Guna Švika, Gunārs Ciglis, Mudīte Motivāne, Normunds Mazūrs), "Pret" – nav, "Atturas" – nav, "Nepiedalās" – nav, NOLEMJ:

Virzīt izskatīšanai domes sēdē lēmumprojektu:

**Par** **Līgo pagasta nekustamā īpašuma “Ošiņi” sastāva grozīšanu un jauna nekustamā īpašuma nosaukuma piešķiršanu**

Izskatīts **[…]**, 2024.gada 24.aprīļa iesniegums (Gulbenes novada pašvaldībā saņemts 2024.gada 24.aprīlī un reģistrēts ar Nr. GND/5.13.3/24/909-L) ar lūgumu atļaut no nekustamā īpašuma “Ošiņi”, Līgo pagasts, Gulbenes novads, kadastra numurs 5076 001 0007, atdalīt zemes vienību ar kadastra apzīmējumu 5076 001 0047, 4,4 ha platībā, izveidojot jaunu nekustamo īpašumu un piešķirt tam nosaukumu.

Pašvaldību likuma 10.panta pirmās daļas 21.punkts nosaka, ka dome ir tiesīga izlemt ikvienu pašvaldības kompetences jautājumu. Tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Saskaņā ar Vidzemes rajona tiesas Līgo pagasta zemesgrāmatas nodalījumu Nr.22 nekustamā īpašuma “Ošiņi”, Līgo pagastā, Gulbenes novadā, kadastra numurs 5076 001 0007, kas sastāv no divām zemes vienībām ar kadastra apzīmējumiem 5076 001 0047, 4,4 ha platībā, 5076 001 0007, 8,8 ha platībā, un ēkām (būvēm) ar kadastra apzīmējumu 5076 001 0007 001, 5076 001 0007 002, 5076 001 0007 003, 5076 001 0007 004, 5076 001 0007 005, īpašuma tiesības ir nostiprinātas **[…]**, pamatojoties uz tiesneses Ineses Čakšas 1997.gada 6.jūnija lēmumu, žurnāls Nr. 760017.

Nekustamā īpašuma valsts kadastra likuma 1.panta 14.punkts nosaka, ka nekustamā īpašuma nosaukums ir ar pašvaldības lēmumu nekustamajam īpašumam lauku apvidū un, ja nekustamā īpašuma sastāvā esošā zemes vienība vai būve nav adresācijas objekts, nekustamajam īpašumam pilsētā vai ciema teritorijā piešķirts rekvizīts, kas nav adrese. Šā likuma 19.panta 1.punkts nosaka, ka, pamatojoties uz šā likuma 24.panta pirmās daļas 1., 2., 3., 5., 6., 7. un 11.punktā minēto personu iesniegumu, atbilstoši normatīvo aktu un šā likuma 34.panta nosacījumiem Kadastra informācijas sistēmā drīkst sadalīt reģistrētu nekustamā īpašuma objektu vairākos nekustamā īpašuma objektos. Nekustamā īpašuma valsts kadastra likuma 32.panta pirmā daļa nosaka, ka nekustamo īpašumu veido un tā sastāvu groza normatīvajos aktos noteiktajā kārtībā, savukārt 33.panta 4.punkts nosaka, ka nekustamo īpašumu veido, grozot reģistrēta nekustamā īpašuma sastāvu, no tā atdalot nekustamā īpašuma objektu.

Ministru kabineta 2012.gada 10.janvāra noteikumu Nr. 50 “Vietvārdu informācijas noteikumu” 16.1 punkts nosaka, ka vietvārdu piešķīrējinstitūcijām ir pienākums iesniegt Valsts valodas centrā atzinuma saņemšanai lēmuma projektu par oficiālā vietvārda vai oficiālā paralēlnosaukuma piešķiršanu, vietvārda statusa maiņu vai rakstības formas precizēšanu. Ņemot vērā, ka ar šo lēmumu nav paredzēta jauna oficiālā vietvārda vai oficiālā paralēlnosaukuma piešķiršana, pašvaldībai nav jālūdz Valsts valodas centra atzinums.

Ministru kabineta 2006.gada 20.jūnija noteikumu Nr. 496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” (turpmāk – Noteikumi) 8.punkts nosaka, ka zemes vienībai vai zemes vienības daļai, kurai ir noteikts un kadastra informācijas sistēmā reģistrēts lietošanas mērķis, lietošanas mērķi maina šo noteikumu 17.punktā minētajos gadījumos. Noteikumu 17.7.apakšpunkts nosaka, ka lietošanas mērķa maiņu ierosina, ja iepriekš likumīgi noteiktais lietošanas mērķis un tam piekrītošā zemes platība neatbilst šo noteikumu IV nodaļā minētajām prasībām. Noteikumu 30.punkts nosaka, ka lauku teritorijās zemes vienībai, kuru izmanto tikai lauksaimniecībai, mežsaimniecībai un ūdenssaimniecībai, nosaka vienu lietošanas mērķi, lai noteiktu lietošanas mērķi, nosaka zemes vienībā dominējošo ekonomisko darbību, salīdzinot zemes lietošanas veidu platības meža zemei, zemei zem ūdeņiem un lauksaimniecībā izmantojamai zemei. Uz zemes vienības esošai dzīvojamo ēku un palīgēku vai lauku saimniecību nedzīvojamo ēku apbūvei atsevišķi nenosaka lietošanas mērķi no lietošanas mērķu klases “Apbūves zeme”.

Pamatojoties uz Pašvaldību likuma 10.panta pirmās daļas 21.punktu, Nekustamā īpašuma valsts kadastra likuma 1.panta 14.punktu, 19.panta 1.punktu, 32.panta pirmo daļu, 33.panta 4.punktu, Ministru kabineta 2012.gada 10.janvāra noteikumu Nr. 50 “Vietvārdu informācijas noteikumu” 16.1 punktu, Ministru kabineta 2006.gada 20.jūnija noteikumu Nr.496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 17.7.apakšpunktu, 18. un 30.punktu, un ņemot vērā Attīstības un tautsaimniecības komitejas ieteikumu, atklāti balsojot: ar … balsīm “PAR”- , “PRET”- , “ATTURAS”- , Gulbenes novada pašvaldības dome NOLEMJ:

1. PIEŠĶIRT nosaukumu “Ošiņu mežs” nekustamajam īpašumam, kas tiks izveidots, atdalot zemes vienību ar kadastra apzīmējumu 5076 001 0047, 4,4 ha platībā, no nekustamā īpašuma ar nosaukumu “Ošiņi”, Līgo pagasts, Gulbenes novads, kadastra numurs 5076 001 0007.

2. Mainīt nekustamā īpašuma lietošanas mērķi zemes vienībām ar kadastra apzīmējumu 5076 001 0047, 4,4 ha platībā, no – zeme, uz kuras galvenā saimnieciskā darbība ir lauksaimniecība (NĪLM kods 0101) uz – zeme, uz kuras galvenā saimnieciskā darbība ir mežsaimniecība (NĪLM kods 0201).

3. Lēmumu nosūtīt **[…]**.

Pamatojoties uz Administratīvā procesa likuma 76.panta otro daļu, 79.panta pirmo daļu, 188.panta pirmo un otro daļu un 189.pantu, šo lēmumu viena mēneša laikā no tā spēkā stāšanās dienas (administratīvais akts, saskaņā ar Administratīvā procesa likuma 70.panta pirmo daļu, stājas spēkā ar brīdi, kad tas paziņots adresātam (saskaņā ar Paziņošanas likuma 9.panta otro daļu dokuments, kas sūtīts pa elektronisko pastu, uzskatāms par paziņotu otrajā darba dienā pēc tā nosūtīšanas)) var apstrīdēt Gulbenes novada pašvaldībā vai uzreiz pārsūdzēt Administratīvās rajona tiesas attiecīgajā tiesu namā pēc pieteicēja adreses vai nekustamā īpašuma atrašanās vietas.

**4.**

**Par Litenes pagasta nekustamā īpašuma “Kalnāri” sastāva grozīšanu un jauna nekustamā īpašuma nosaukuma piešķiršanu**

ZIŅO: Guna Švika

LĒMUMA PROJEKTU SAGATAVOJA: Lolita Vīksniņa

DEBATĒS PIEDALĀS: nav

Attīstības un tautsaimniecības komiteja atklāti balsojot:

ar 6 balsīm "Par" (Ainārs Brezinskis, Guna Pūcīte, Guna Švika, Gunārs Ciglis, Mudīte Motivāne, Normunds Mazūrs), "Pret" – nav, "Atturas" – nav, "Nepiedalās" – nav, NOLEMJ:

Virzīt izskatīšanai domes sēdē lēmumprojektu:

**Par Litenes pagasta nekustamā īpašuma “Kalnāri” sastāva grozīšanu un jauna nekustamā īpašuma nosaukuma piešķiršanu**

Izskatīts **[…]**, 2024.gada 25.aprīļa iesniegums (Gulbenes novada pašvaldībā saņemts 2024.gada 25.aprīlī un reģistrēts ar Nr. GND/5.13.3/24/921-P) ar lūgumu atļaut no nekustamā īpašuma “Kalnāri”, Litenes pagasts, Gulbenes novads, kadastra numurs 5068 004 0022, atdalīt zemes vienību ar kadastra apzīmējumu 5068 004 0023, 0,7 ha platībā, izveidojot jaunu nekustamo īpašumu un piešķirt tam nosaukumu.

Pašvaldību likuma 10.panta pirmās daļas 21.punkts nosaka, ka dome ir tiesīga izlemt ikvienu pašvaldības kompetences jautājumu. Tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Saskaņā ar Vidzemes rajona tiesas Litenes pagasta zemesgrāmatas nodalījumu Nr.41 nekustamā īpašuma “Kalnāri”, Litenes pagastā, Gulbenes novadā, kadastra numurs 5068 004 0022, kas sastāv no trīs zemes vienībām ar kadastra apzīmējumiem 5068 004 0021, 0,5 ha platībā, 5068 004 0023, 0,7 ha platībā, 5068 004 0022, 0,6 ha platībā, un ēkām (būvēm) ar kadastra apzīmējumiem 5068 004 0022 001, 5068 004 0022 002, 5068 004 0022 003, 5068 004 0022 004, 5068 004 0022 005, 5068 004 0022 006, 5068 004 0022 007, 5068 004 0022 008, īpašuma tiesības ir nostiprinātas **[…]**, pamatojoties uz tiesneses Baibas Lielpēteres 2020.gada 16.novembra lēmumu, žurnāls Nr. 300005228755.

Nekustamā īpašuma valsts kadastra likuma 1.panta 14.punkts nosaka, ka nekustamā īpašuma nosaukums ir ar pašvaldības lēmumu nekustamajam īpašumam lauku apvidū un, ja nekustamā īpašuma sastāvā esošā zemes vienība vai būve nav adresācijas objekts, nekustamajam īpašumam pilsētā vai ciema teritorijā piešķirts rekvizīts, kas nav adrese. Šā likuma 19.panta 1.punkts nosaka, ka, pamatojoties uz šā likuma 24.panta pirmās daļas 1., 2., 3., 5., 6., 7. un 11.punktā minēto personu iesniegumu, atbilstoši normatīvo aktu un šā likuma 34.panta nosacījumiem Kadastra informācijas sistēmā drīkst sadalīt reģistrētu nekustamā īpašuma objektu vairākos nekustamā īpašuma objektos. Nekustamā īpašuma valsts kadastra likuma 32.panta pirmā daļa nosaka, ka nekustamo īpašumu veido un tā sastāvu groza normatīvajos aktos noteiktajā kārtībā, savukārt 33.panta 4.punkts nosaka, ka nekustamo īpašumu veido, grozot reģistrēta nekustamā īpašuma sastāvu, no tā atdalot nekustamā īpašuma objektu.

Ministru kabineta 2012.gada 10.janvāra noteikumu Nr. 50 “Vietvārdu informācijas noteikumu” 16.1 punkts nosaka, ka vietvārdu piešķīrējinstitūcijām ir pienākums iesniegt Valsts valodas centrā atzinuma saņemšanai lēmuma projektu par oficiālā vietvārda vai oficiālā paralēlnosaukuma piešķiršanu, vietvārda statusa maiņu vai rakstības formas precizēšanu. Ņemot vērā, ka ar šo lēmumu nav paredzēta jauna oficiālā vietvārda vai oficiālā paralēlnosaukuma piešķiršana, pašvaldībai nav jālūdz Valsts valodas centra atzinums.

Pamatojoties uz Pašvaldību likuma 10.panta pirmās daļas 21.punktu, Nekustamā īpašuma valsts kadastra likuma 1.panta 14.punktu, 19.panta 1.punktu, 32.panta pirmo daļu, 33.panta 4.punktu, Ministru kabineta 2012.gada 10.janvāra noteikumu Nr. 50 “Vietvārdu informācijas noteikumu” 16.1 punktu, un Attīstības un tautsaimniecības komitejas ieteikumu, atklāti balsojot: ar … balsīm “PAR”- , “PRET”- , “ATTURAS”- , Gulbenes novada pašvaldības dome NOLEMJ:

1. PIEŠĶIRT nosaukumu “Pāreja” nekustamajam īpašumam, kas tiks izveidots, atdalot zemes vienību ar kadastra apzīmējumu 5068 004 0023, 0,7 ha platībā, no nekustamā īpašuma ar nosaukumu “Kalnāri”, Litenes pagasts, Gulbenes novads, kadastra numurs 5068 004 0022.

2. Lēmumu nosūtīt **[…]**

Pamatojoties uz Administratīvā procesa likuma 76.panta otro daļu, 79.panta pirmo daļu, 188.panta pirmo un otro daļu un 189.pantu, šo lēmumu viena mēneša laikā no tā spēkā stāšanās dienas (administratīvais akts, saskaņā ar Administratīvā procesa likuma 70.panta pirmo daļu, stājas spēkā ar brīdi, kad tas paziņots adresātam (saskaņā ar Paziņošanas likuma 8.panta trešo daļu dokuments, kas paziņots kā vienkāršs pasta sūtījums, uzskatāms par paziņotu astotajā dienā no dienas, kad tas iestādē reģistrēts kā nosūtāmais dokuments)) var apstrīdēt Gulbenes novada pašvaldībā vai uzreiz pārsūdzēt Administratīvās rajona tiesas attiecīgajā tiesu namā pēc pieteicēja adreses vai nekustamā īpašuma atrašanās vietas.

**5.**

**Par zemes ierīcības projekta apstiprināšanu Tirzas pagasta nekustamajam īpašumam “Uplejas”**

ZIŅO: Guna Švika

LĒMUMA PROJEKTU SAGATAVOJA: Lolita Vīksniņa

DEBATĒS PIEDALĀS: nav

Attīstības un tautsaimniecības komiteja atklāti balsojot:

ar 6 balsīm "Par" (Ainārs Brezinskis, Guna Pūcīte, Guna Švika, Gunārs Ciglis, Mudīte Motivāne, Normunds Mazūrs), "Pret" – nav, "Atturas" – nav, "Nepiedalās" – nav, NOLEMJ:

Virzīt izskatīšanai domes sēdē lēmumprojektu:

**Par zemes ierīcības projekta apstiprināšanu Tirzas pagasta**

**nekustamajam īpašumam “Uplejas”**

Izskatīts **sabiedrības ar ierobežotu atbildību “METRUM”**,reģistrācijas numurs 40003388748, juridiskā adrese: Ģertrūdes iela 47 - 3, Rīga, LV-1011, 2024.gada 3.maija iesniegums Nr. 15/a/42-2024 (Gulbenes novada pašvaldībā saņemts 2024.gada 7.maijā un reģistrēts ar Nr. GND/5.7/24/969-M) ar lūgumu apstiprināt zemes ierīkotājas Gunitas Ozoliņas (zemes ierīkotāja sertifikāts Nr.CA0018, derīgs līdz 2027.gada 10.maijam) izstrādāto zemes ierīcības projektu nekustamajā īpašumā “Uplejas”, Tirzas pagasts, Gulbenes novads, kadastra numurs 5094 005 0021, ietilpstošajai zemes vienībai ar kadastra apzīmējumu 5094 005 0021, 35,8 ha platībā.

Zemes ierīcības projekts izstrādāts zemes vienības ar kadastra apzīmējumu 5094 005 0021, 35,8 ha platībā, kas ietilpst nekustamā īpašuma “Uplejas”, Tirzas pagasts, Gulbenes novads, kadastra numurs 5094 005 0021, sastāvā, sadalīšanai divos zemesgabalos.

Saskaņā ar Vidzemes rajona tiesas Tirzas pagasta zemesgrāmatas nodalījumu Nr.64 nekustamā īpašuma “Uplejas”, Tirzas pagastā, Gulbenes novadā, kadastra numurs 5094 005 0021, kas sastāv no vienas zemes vienības ar kadastra apzīmējumu 5094 005 0021, 35,8 ha platībā, un ēkām (būvēm) ar kadastra apzīmējumiem 5094 005 0021 001, 5094 005 0021 002, 5094 005 0021 003, īpašuma tiesības ir nostiprinātas **[…]**, pamatojoties uz tiesneses Ineses Čakšas 2017.gada 16.marta lēmumu, žurnāls Nr. 300004310748.

Zemes vienībai ar kadastra apzīmējumu 5094 005 0021, 35,8 ha platībā, noteikts nekustamā īpašuma lietošanas mērķis – zeme, uz kuras galvenā saimnieciskā darbība ir lauksaimniecība (NĪLM kods 0101).

Pamatojoties uz :

1) Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos;

2) Zemes ierīcības likuma 19.pantu, kas nosaka, ka zemes ierīcības projektu un tā grozījumus apstiprina vietējā pašvaldība, izdodot administratīvo aktu;

3) Ministru kabineta 2016.gada 2.augusta noteikumu Nr.505 “Zemes ierīcības projekta izstrādes noteikumi” 26.punktu, kas nosaka, ka pēc projekta saņemšanas apstiprināšanai vietējā pašvaldība izdod administratīvo aktu par projekta apstiprināšanu vai noraidīšanu, norādot vai pielikumā pievienojot informāciju par tās zemes vienības kadastra apzīmējumu, kurai izstrādāts projekts, un projekta grafiskās daļas rekvizītus (attiecīgā zemes ierīkotāja vārdu, uzvārdu, datumu un laiku, kad tas minēto dokumentu ir parakstījis) vai projekta grafiskās daļas kopiju, 28.punktu, kas nosaka, ka, ja projektu apstiprina, vietējā pašvaldība pieņem uz projektētajām zemes vienībām attiecināmus lēmumus, tostarp lēmumu par: adreses piešķiršanu, ja pēc zemes ierīcības darbiem paredzēts izveidot jaunu adresācijas objektu; nekustamā īpašuma lietošanas mērķu noteikšanu vai maiņu;

4) Ministru kabineta 2006.gada 20.jūnija noteikumu Nr.496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 16.1.apakšpunktu, kas nosaka, ka lietošanas mērķi nosaka, ja tiek izveidota jauna zemes vienība vai zemes vienības daļa, 30.punktu, kas nosaka, ka lauku teritorijās zemes vienībai, kuru izmanto tikai lauksaimniecībai, mežsaimniecībai un ūdenssaimniecībai, nosaka vienu lietošanas mērķi; lai noteiktu lietošanas mērķi, nosaka zemes vienībā dominējošo ekonomisko darbību, salīdzinot zemes lietošanas veidu platības meža zemei, zemei zem ūdeņiem un lauksaimniecībā izmantojamai zemei; uz zemes vienības esošai dzīvojamo ēku un palīgēku vai lauku saimniecību nedzīvojamo ēku apbūvei atsevišķi nenosaka lietošanas mērķi no lietošanas mērķu klases “Apbūves zeme”;

5) Ministru kabineta 2021.gada 29.jūnija noteikumu Nr.455 “Adresācijas noteikumi” 9.punktu, kas nosaka, ka pašvaldībai bez personas piekrišanas, izvērtējot konkrēto situāciju, ir tiesības piešķirt adresi, ja adrese adresācijas objektam nav piešķirta, un mainīt, tai skaitā precizēt adreses pieraksta formu, vai likvidēt piešķirto adresi, ja tā neatbilst šo noteikumu prasībām;

6) Gulbenes novada domes 2018.gada 27.decembra saistošajiem noteikumiem Nr.20 “Gulbenes novada teritorijas plānojums, Teritorijas izmantošanas un apbūves noteikumi un grafiskā daļa”,

un Attīstības un tautsaimniecības komitejas ieteikumu, atklāti balsojot: ar … balsīm “PAR”- , “PRET”- , “ATTURAS”- , Gulbenes novada pašvaldības dome NOLEMJ:

1. APSTIPRINĀT zemes ierīkotājas Gunitas Ozoliņas (zemes ierīkotāja sertifikāts Nr.CA0018, derīgs līdz 2027.gada 10.maijam) izstrādāto zemes ierīcības projektu nekustamajā īpašumā “Uplejas”, Tirzas pagasts, Gulbenes novads, kadastra numurs 5094 005 0021, ietilpstošajai zemes vienībai ar kadastra apzīmējumu 5094 005 0021, 35,8 ha platībā. Zemes vienības sadalījuma robežas noteikt saskaņā ar zemes ierīcības projekta grafisko daļu (pielikums), kas ir šī lēmuma neatņemama sastāvdaļa.

2. Saglabāt nekustamā īpašuma ar nosaukumu “Uplejas”, kadastra numurs 5094 005 0021, sastāvā jaunizveidoto zemes vienību ar kadastra apzīmējumu 5094 005 0147 (projektā Nr.1) un aptuveno platību 24,7 ha, un ēkas (būves) ar kadastra apzīmējumiem 5094 005 0021 001, 5094 005 0021 002, 5094 005 0021 003.

3. Zemes vienībai ar kadastra apzīmējumu 5094 005 0147, 24,7 ha platībā, noteikt nekustamā īpašuma lietošanas mērķi – zeme, uz kuras galvenā saimnieciskā darbība ir lauksaimniecība (NĪLM kods 0101).

4. Zemes vienībai ar kadastra apzīmējumu 5094 005 0147 un uz tās esošajai ēkai (būvei) ar kadastra apzīmējumu 5094 005 0021 001 saglabāt adresi: “Uplejas”, Tirzas pag., Gulbenes nov., LV-4424.

5. Izveidot jaunu nekustamo īpašumu ar nosaukumu “Mežuplejas”, kurā iekļaut jaunizveidoto zemes vienību ar kadastra apzīmējumu 5094 005 0148 (projektā Nr.2) un aptuveno platību 11,1 ha, noteikt tai nekustamā īpašuma lietošanas mērķi – zeme, uz kuras galvenā saimnieciskā darbība ir mežsaimniecība (NĪLM kods 0201).

6. Lēmumu nosūtīt:


6.1. sabiedrībai ar ierobežotu atbildību “METRUM” uz elektroniskā pasta adresi: gita.laursone@metrum.lv;

6.2. Valsts zemes dienesta Vidzemes reģionālajai pārvaldei paziņošanai e-adresē adreses reģistrēšanai;

6.3. **[…]**.

Pamatojoties uz Administratīvā procesa likuma 76.panta otro daļu, 79.panta pirmo daļu, 188.panta pirmo un otro daļu un 189.pantu, šo lēmumu viena mēneša laikā no tā spēkā stāšanās dienas (administratīvais akts, saskaņā ar Administratīvā procesa likuma 70.panta pirmo daļu, stājas spēkā ar brīdi, kad tas paziņots adresātam (saskaņā ar Paziņošanas likuma 9.panta otro daļu dokuments, kas sūtīts pa elektronisko pastu, uzskatāms par paziņotu otrajā darba dienā pēc tā nosūtīšanas)) var apstrīdēt Gulbenes novada pašvaldībā vai uzreiz pārsūdzēt Administratīvās rajona tiesas attiecīgajā tiesu namā pēc pieteicēja adreses vai nekustamā īpašuma atrašanās vietas.

Gulbenes novada pašvaldības domes priekšsēdētājs A.Caunītis

Pielikums 30.05.2024. Gulbenes novada domes lēmumam GND/2024/

Gulbenes novada pašvaldības domes priekšsēdētājs A.Caunītis

**6.**

**Par zemes ierīcības projekta apstiprināšanu Stradu pagasta nekustamajam īpašumam “Stāķi Nr.13”**

ZIŅO: Guna Švika

LĒMUMA PROJEKTU SAGATAVOJA: Lolita Vīksniņa

DEBATĒS PIEDALĀS: nav

Attīstības un tautsaimniecības komiteja atklāti balsojot:

ar 6 balsīm "Par" (Ainārs Brezinskis, Guna Pūcīte, Guna Švika, Gunārs Ciglis, Mudīte Motivāne, Normunds Mazūrs), "Pret" – nav, "Atturas" – nav, "Nepiedalās" – nav, NOLEMJ:

Virzīt izskatīšanai domes sēdē lēmumprojektu:

**Par zemes ierīcības projekta apstiprināšanu Stradu pagasta**

**nekustamajam īpašumam “Stāķi Nr.13”**

Izskatīts **sabiedrības ar ierobežotu atbildību “METRUM”**,reģistrācijas numurs 40003388748, juridiskā adrese: Ģertrūdes iela 47 - 3, Rīga, LV-1011, 2024.gada 14.maija iesniegums Nr. 244/a/44-2024 (Gulbenes novada pašvaldībā saņemts 2024.gada 14.maijā un reģistrēts ar Nr. GND/5.7/24/1038-M) ar lūgumu apstiprināt zemes ierīkotājas Daigas Eglītes (zemes ierīkotāja sertifikāts Nr.AA0081, derīgs līdz 2026.gada 26.janvārim) izstrādāto zemes ierīcības projektu nekustamajā īpašumā “Stāķi Nr.13”, Stradu pagasts, Gulbenes novads, kadastra numurs 5090 002 0590, ietilpstošajai zemes vienībai ar kadastra apzīmējumu 5090 002 0590, 0,7930 ha platībā.

Zemes ierīcības projekts izstrādāts zemes vienības ar kadastra apzīmējumu 5090 002 0590, 0,7930 ha platībā, kas ietilpst nekustamā īpašuma “Stāķi Nr.13”, Stradu pagasts, Gulbenes novads, kadastra numurs 5090 002 0590, sastāvā, sadalīšanai trīs zemesgabalos.

Saskaņā ar Vidzemes rajona tiesas Stradu pagasta zemesgrāmatas nodalījuma Nr.222 ierakstiem nekustamā īpašuma “Stāķi Nr.13”, Stradu pagastā, Gulbenes novadā, kadastra numurs 5090 002 0590, kas sastāv no vienas zemes vienības ar kadastra apzīmējumu 5090 002 0590, 0,793 ha platībā, īpašuma tiesības ir nostiprinātas Gulbenes novada pašvaldībai uz 818/1751 domājamo daļu un **[…]** uz 933/1751 domājamo daļu, pamatojoties uz tiesneses Baibas Caunītes 2021.gada 20.maija lēmumu, žurnāls Nr. 300005355652.

Saskaņā ar Vidzemes rajona tiesas Stradu pagasta zemesgrāmatas nodalījuma Nr. 100000546242 ierakstiem uz zemes vienības ar kadastra apzīmējumu 5090 002 0590 atrodas fiziskai personai piederošs ēku (būvju) īpašums ar kadastra numuru 5090 502 0016, kas sastāv no ēkas (būves) ar kadastra apzīmējumu 5090 002 0590 002.

Saskaņā ar Vidzemes rajona tiesas Stradu pagasta zemesgrāmatas nodalījuma Nr. 100000546237 ierakstiem uz zemes vienības ar kadastra apzīmējumu 5090 002 0590 atrodas fiziskai personai piederošs ēku (būvju) īpašums ar kadastra numuru 5090 502 0017, kas sastāv no ēkas (būves) ar kadastra apzīmējumu 5090 002 0590 003.

Saskaņā ar Nekustamā īpašuma valsts kadastra informācijas sistēmas datiem uz zemes vienības ar kadastra apzīmējumu 5090 002 0590 atrodas nenoskaidrotas piederības ēkas (būves) ar kadastra apzīmējumiem 5090 002 0590 004, 5090 002 0590 005, 5090 002 0590 006, 5090 002 0590 007, 5090 002 0590 008, 5090 002 0590 009.

Atbilstoši Gulbenes novada teritorijas plānojumam (apstiprināts ar Gulbenes novada pašvaldības domes 2018.gada 27.decembra saistošajiem noteikumiem Nr.20 “Gulbenes novada teritorijas plānojums, Teritorijas izmantošanas un apbūves noteikumi un grafiskā daļa”) zemes vienībai ar kadastra apzīmējumu 5090 002 0590, 0,793 ha platībā noteiktais funkcionālais zonējums ir savrupmāju apbūves teritorija (DzS), dabas un apstādījumu teritorija (DA) un transporta infrastruktūras teritorija (TR).

Zemes vienībai ar kadastra apzīmējumu 5090 002 0590, 0,793 ha platībā, noteikts nekustamā īpašuma lietošanas mērķis – zeme, uz kuras galvenā saimnieciskā darbība ir lauksaimniecība (NĪLM kods 0101).

Pamatojoties uz :

1) Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos;

2) Zemes ierīcības likuma 19.pantu, kas nosaka, ka zemes ierīcības projektu un tā grozījumus apstiprina vietējā pašvaldība, izdodot administratīvo aktu;

3) Ministru kabineta 2016.gada 2.augusta noteikumu Nr.505 “Zemes ierīcības projekta izstrādes noteikumi” 26.punktu, kas nosaka, ka pēc projekta saņemšanas apstiprināšanai vietējā pašvaldība izdod administratīvo aktu par projekta apstiprināšanu vai noraidīšanu, norādot vai pielikumā pievienojot informāciju par tās zemes vienības kadastra apzīmējumu, kurai izstrādāts projekts, un projekta grafiskās daļas rekvizītus (attiecīgā zemes ierīkotāja vārdu, uzvārdu, datumu un laiku, kad tas minēto dokumentu ir parakstījis) vai projekta grafiskās daļas kopiju, 28.punktu, kas nosaka, ka, ja projektu apstiprina, vietējā pašvaldība pieņem uz projektētajām zemes vienībām attiecināmus lēmumus, tostarp lēmumu par: adreses piešķiršanu, ja pēc zemes ierīcības darbiem paredzēts izveidot jaunu adresācijas objektu; nekustamā īpašuma lietošanas mērķu noteikšanu vai maiņu;

4) Ministru kabineta 2006.gada 20.jūnija noteikumu Nr.496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 2.1.apakšpunktu, nekustamā īpašuma lietošanas mērķi atbilstoši detālplānojumam, vietējās pašvaldības teritorijas plānojumam vai normatīvajos aktos noteiktajā kārtībā uzsāktai zemes vai būves pašreizējai izmantošanai kadastrālās vērtēšanas vajadzībām nosaka zemes vienībai un plānotai (projektētai) zemes vienībai, 16.1.apakšpunktu, kas nosaka, ka lietošanas mērķi nosaka, ja tiek izveidota jauna zemes vienība vai zemes vienības daļa;

5) Ministru kabineta 2021.gada 29.jūnija noteikumu Nr.455 “Adresācijas noteikumi” 9.punktu, kas nosaka, ka pašvaldībai bez personas piekrišanas, izvērtējot konkrēto situāciju, ir tiesības piešķirt adresi, ja adrese adresācijas objektam nav piešķirta, un mainīt, tai skaitā precizēt adreses pieraksta formu, vai likvidēt piešķirto adresi, ja tā neatbilst šo noteikumu prasībām; 10.punktu, kas nosaka, ka piešķirot, mainot, tai skaitā precizējot adreses pieraksta formu, vai likvidējot adresi, pārbauda Valsts adrešu reģistra informācijas sistēmā reģistrētos datus un Kadastra informācijas sistēmas datus; pieņemto lēmumu par adreses piešķiršanu, maiņu vai likvidēšanu pašvaldība paziņo īpašniekam (valdītājam);

6) Gulbenes novada domes 2018.gada 27.decembra saistošajiem noteikumiem Nr.20 “Gulbenes novada teritorijas plānojums, Teritorijas izmantošanas un apbūves noteikumi un grafiskā daļa”,

un Attīstības un tautsaimniecības komitejas ieteikumu, atklāti balsojot: ar … balsīm “PAR”- , “PRET”- , “ATTURAS”- , Gulbenes novada pašvaldības dome NOLEMJ:

1. APSTIPRINĀT zemes ierīkotājas Daigas Eglītes (zemes ierīkotāja sertifikāts Nr.AA0081, derīgs līdz 2026.gada 26.janvārim) izstrādāto zemes ierīcības projektu nekustamajā īpašumā “Stāķi Nr.13”, Stradu pagasts, Gulbenes novads, kadastra numurs 5090 002 0590, ietilpstošajai zemes vienībai ar kadastra apzīmējumu 5090 002 0590, 0,7930 ha platībā. Zemes vienības sadalījuma robežas noteikt saskaņā ar zemes ierīcības projekta grafisko daļu (pielikums), kas ir šī lēmuma neatņemama sastāvdaļa.

2. Saglabāt nekustamā īpašuma ar nosaukumu “Stāķi Nr.13”, kadastra numurs 5090 002 0590, sastāvā jaunizveidoto zemes vienību ar kadastra apzīmējumu 5090 002 0778 (projektā Nr.1) un aptuveno platību 0,443 ha, jaunizveidoto zemes vienību ar kadastra apzīmējumu 5090 002 0779 (projektā Nr.2) un aptuveno platību 0,074 ha, jaunizveidoto zemes vienību ar kadastra apzīmējumu 5090 002 0780 (projektā Nr.3) un aptuveno platību 0,276 ha.

3. Noteikt nekustamā īpašuma lietošanas mērķi:

3.1. zemes vienībai ar kadastra apzīmējumu 5090 002 0778, 0,443 ha platībā – vienstāva un divstāvu daudzdzīvokļu māju apbūve (NĪLM kods 0701),

3.2. zemes vienībai ar kadastra apzīmējumu 5090 002 0779, 0,074 ha platībā – zeme dzelzceļa infrastruktūras zemes nodalījuma joslā un ceļu zemes nodalījuma joslā (NĪLM kods 1101),

3.3. zemes vienībai ar kadastra apzīmējumu 5090 002 0780, 0,276 ha platībā – dabas pamatnes, parki, zaļās zonas un citas rekreācijas nozīmes objektu teritorijas, ja tajās atļautā saimnieciskā darbība nav pieskaitāma pie kāda cita klasifikācijā norādīta lietošanas mērķa (NĪLM kods 0501).

4. Piešķirt adresi: Saimniecības iela 2, Stāķi, Stradu pag., Gulbenes nov., zemes vienībai ar kadastra apzīmējumu 5090 002 0780.

5. Piešķirt adresi: Saimniecības iela 5, Stāķi, Stradu pag., Gulbenes nov., zemes vienībai ar kadastra apzīmējumu 5090 002 0778 un mainīt adresi ēkām (būvēm) ar kadastra apzīmējumiem 5090 002 0590 002, 5090 002 0590 003, 5090 002 0590 005, 5090 002 0590 009 no “Stāķi 13”, Stāķi, Stradu pag., Gulbenes nov., uz Saimniecības iela 5, Stāķi, Stradu pag., Gulbenes nov.

6. Likvidēt adresi “Stāķi 13”, Stāķi, Stradu pag., Gulbenes nov. (klasifikatora kods 104472353)

7. Lēmumu nosūtīt:


7.1. sabiedrībai ar ierobežotu atbildību “METRUM” uz elektroniskā pasta adresi: gulbene@metrum.lv;

7.2. Valsts zemes dienesta Vidzemes reģionālajai pārvaldei paziņošanai e-adresē adreses reģistrēšanai;

7.3. **[…]**.

Pamatojoties uz Administratīvā procesa likuma 76.panta otro daļu, 79.panta pirmo daļu, 188.panta pirmo un otro daļu un 189.pantu, šo lēmumu viena mēneša laikā no tā spēkā stāšanās dienas (administratīvais akts, saskaņā ar Administratīvā procesa likuma 70.panta pirmo daļu, stājas spēkā ar brīdi, kad tas paziņots adresātam (saskaņā ar Paziņošanas likuma 9.panta otro daļu dokuments, kas sūtīts pa elektronisko pastu, uzskatāms par paziņotu otrajā darba dienā pēc tā nosūtīšanas)) var apstrīdēt Gulbenes novada pašvaldībā vai uzreiz pārsūdzēt Administratīvās rajona tiesas attiecīgajā tiesu namā pēc pieteicēja adreses vai nekustamā īpašuma atrašanās vietas.

Gulbenes novada pašvaldības domes priekšsēdētājs A.Caunītis

Pielikums 30.05.2024. Gulbenes novada domes lēmumam GND/2024/

Gulbenes novada pašvaldības domes priekšsēdētājs A.Caunītis

**7.**

**Par zemes domājamās daļas nodošanu īpašumā bez atlīdzības dzīvokļa īpašumam Vienības iela 8 - 7**

ZIŅO: Guna Švika

LĒMUMA PROJEKTU SAGATAVOJA: Monta Ķelle

DEBATĒS PIEDALĀS: nav

Attīstības un tautsaimniecības komiteja atklāti balsojot:

ar 6 balsīm "Par" (Ainārs Brezinskis, Guna Pūcīte, Guna Švika, Gunārs Ciglis, Mudīte Motivāne, Normunds Mazūrs), "Pret" – nav, "Atturas" – nav, "Nepiedalās" – nav, NOLEMJ:

Virzīt izskatīšanai domes sēdē lēmumprojektu:

**Par zemes domājamās daļas nodošanu īpašumā bez atlīdzības dzīvokļa īpašumam Vienības iela 8 – 7, Beļava, Beļavas pagasts, Gulbenes novads**

Izskatīts **[…]**, 2024. gada 18.marta iesniegums (Gulbenes novada pašvaldībā saņemts 2024.gada 18.martā un reģistrēts ar Nr. GND/5.13.3/24/594-R), kurā lūgts nodot bez atlīdzības dzīvokļa īpašumam Vienības iela 8 – 7, Beļava, Beļavas pagasts, Gulbenes novads,piekrītošās zemes domājamās daļas.

1993.gada 29.martā starp paju sabiedrību “Pilskalns” un **[…]**, noslēgta vienošanās par dzīvokļa īpašuma Vienības iela 8 – 7, Beļava, Beļavas pagasts, Gulbenes novads, iegūšanu īpašumā par pajām.

Atbilstoši Nekustamā īpašuma kadastra informācijas sistēmas datiem daudzdzīvokļu māja ar kadastra apzīmējumu 5044 007 0227 001, pēc adreses: Vienības iela 8, Beļava, Beļavas pagasts, Gulbenes novads, atrodas uz zemes vienības ar kadastra apzīmējumu 5044 007 0227, kas ietilpst Beļavas pagasta nekustamā īpašuma “Vienības iela 8”, kadastra numurs 5044 007 0227, sastāvā.

Saskaņā ar ierakstu Beļavas pagasta zemesgrāmatas nodalījumā Nr. 100000451236 II. daļas 1. iedaļas 2.1. un 2.2. punktā īpašumtiesības uz zemes vienību ar kadastra apzīmējumu 5044 007 0227, ir nostiprinātas Gulbenes novada domei, reģistrācijas numurs 90009116327.

Atbilstoši Pašvaldību likuma 10.panta pirmās daļas 16.punktam dome ir tiesīga izlemt ikvienu pašvaldības kompetences jautājumu un tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.

Likuma “Par valsts un pašvaldību dzīvojamo māju privatizāciju” 75.panta pirmo daļu, kas nosaka, – ja dzīvojamā mājā esošie dzīvokļi privatizēti saskaņā ar likumu “[Par kooperatīvo dzīvokļu privatizāciju](http://www.likumi.lv/doc.php?id=70529)” un likumu “[Par lauksaimniecības uzņēmumu un zvejnieku kolhozu privatizāciju](http://www.likumi.lv/doc.php?id=67964)”, privatizācijas komisija nosaka katra dzīvokļa īpašnieka kopīpašuma domājamo daļu un nodod privatizācijai vai nomā uz 99 gadiem zemes gabalu, uz kura dzīvojamā māja uzcelta, 75.panta ceturto daļu, kas nosaka, ka šā panta pirmajā un otrajā daļā minēto dzīvokļu īpašniekiem valsts vai pašvaldības zemes gabalus, kas atrodas lauku apvidos, nodod īpašumā bez atlīdzības, slēdzot vienošanos par zemes nodošanu īpašumā bez atlīdzības.

Pamatojoties uz likuma “Par valsts un pašvaldību dzīvojamo māju privatizāciju” 75.panta pirmo un ceturto daļu, Pašvaldību likuma 10.panta pirmās daļas 16.punktu, un ņemot vērā Apvienoto komiteju ieteikumu, atklāti balsojot: ar … balsīm “PAR”, “PRET” - , “ATTURAS” - NOLEMJ:

1. NODOT **[…]**, bez atlīdzības dzīvokļa īpašumam Vienības iela 8 – 7, Beļava, Beļavas pagasts, Gulbenes novads, 544/3986 piekrītošās domājamās daļas no zemes vienības ar kadastra apzīmējumu 5044 007 0227.

2. UZDOT Gulbenes novada Centrālās pārvaldes Īpašumu pārraudzības nodaļai sagatavot vienošanos par zemes domājamo daļu nodošanu īpašumā bez atlīdzības.

3. PILNVAROT Gulbenes novada pašvaldības domes priekšsēdētāju Andi Caunīti noslēgt vienošanos par zemes domājamo daļu nodošanu īpašumā bez atlīdzības ar **[…]**

4. Par lēmuma izpildi atbildīga Gulbenes novada Centrālās pārvaldes Īpašumu pārraudzības nodaļa.

5. Lēmuma izpildes kontroli veikt Gulbenes novada pašvaldības izpilddirektorei.

6. Lēmuma izrakstu nosūtīt: **[…]**

**8.**

**Par Rankas pagasta nekustamā īpašuma “Lielzariņi” sastāva grozīšanu**

ZIŅO: Guna Švika

LĒMUMA PROJEKTU SAGATAVOJA: Lolita Vīksniņa

DEBATĒS PIEDALĀS: nav

Attīstības un tautsaimniecības komiteja atklāti balsojot:

ar 6 balsīm "Par" (Ainārs Brezinskis, Guna Pūcīte, Guna Švika, Gunārs Ciglis, Mudīte Motivāne, Normunds Mazūrs), "Pret" – nav, "Atturas" – nav, "Nepiedalās" – nav, NOLEMJ:

Virzīt izskatīšanai domes sēdē lēmumprojektu:

**Par Rankas pagasta nekustamā īpašuma “Lielzariņi” sastāva grozīšanu**

Pašvaldību likuma 10.panta pirmās daļas 21.punktā noteikts, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Saskaņā ar Gulbenes novada pašvaldības domes 2017.gada 28.septembra lēmumu “Par zemes vienību piekritību pašvaldībai” (protokols Nr.13, 31.§) nekustamā īpašuma “Lielzariņi”, Rankas pagastā, Gulbenes novadā, kadastra numurs 5084 008 0125, sastāvā esošā zemes vienība ar kadastra apzīmējumu 5084 008 0125, 8,36 ha platībā (turpmāk – Nekustamais īpašums) piekrīt Gulbenes novada pašvaldībai, pamatojoties uz likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 3. panta otrās daļas 2.punktu.

Nekustamais īpašums nav reģistrēts zemesgrāmatā. Zemes vienības ar kadastra apzīmējumu 5084 008 0125, 8,36 ha platībā (turpmāk – zemes vienība), nekustamā īpašuma lietošanas mērķis – zeme, uz kuras galvenā saimnieciskā darbība ir lauksaimniecība (NĪLM kods 0101). Zemes vienības robežas nav instrumentāli uzmērītas.

Saskaņā ar Nekustamā īpašuma valsts kadastra informācijas datiem zemes vienības lietošanas veidi ir lauksaimniecībā izmantojamā zeme 4,26 ha platībā, meži 3,7 ha platībā, citas zemes 0,4 ha platībā.

Atbilstoši Gulbenes novada teritorijas plānojumam (apstiprināts ar Gulbenes novada pašvaldības domes 2018.gada 27.decembra saistošajiem noteikumiem Nr.20 “Gulbenes novada teritorijas plānojums, Teritorijas izmantošanas un apbūves noteikumi un grafiskā daļa”) zemes vienībai noteiktais funkcionālais zonējums ir lauksaimniecības teritorija (L), mežu teritorija (M) un ūdeņu teritorija (Ū).

Lai racionāli apsaimniekotu mežsaimniecībā izmantojamo teritoriju atbilstoši Gulbenes novada teritorijas plānojuma Teritorijas izmantošanas un apbūves noteikumu 279.punktam, kas nosaka, ka mežu teritorijā ir atļauta tikai tāda darbība, kas netraucē mežsaimnieciskai darbībai, kā arī neveido šķēršļus meža vides sociālās un ekoloģiskās funkcijas īstenošanai, kā arī lietderīgi apsaimniekotu lauksaimniecībā izmantojamo zemi, nododot to nomas lietošanā atbilstoši Ministru kabineta noteikumiem Nr.350 “Publiskas personas zemes nomas un apbūves tiesības noteikumi”, ir nepieciešams atdalīt no zemes vienības ar kadastra apzīmējumu 5084 008 0125, 8,36 ha platībā, mežsaimniecībā izmantojamo zemi no lauksaimniecībā izmantojamās zemes.

Zemes ierīcības likuma Pārejas noteikumu 5.punktā noteikts, ka valstij un pašvaldībai piekrītošo zemi ieraksta zemesgrāmatā atbilstoši likumam “Par valsts un pašvaldību zemes īpašuma tiesībām un to nostiprināšanu zemesgrāmatās”, zemes īpašuma tiesību nostiprināšanai iesniedz zemesgrāmatu nodaļai zemes robežu plānu un zemes ierīcības projektu neizstrādā.

Saskaņā ar Nekustamā īpašuma valsts kadastra likuma (turpmāk – Kadastra likums) 1.panta 14.punktu nekustamā īpašuma nosaukums ir ar pašvaldības lēmumu nekustamajam īpašumam lauku apvidū un, ja nekustamā īpašuma sastāvā esošā zemes vienība vai būve nav adresācijas objekts, nekustamajam īpašumam pilsētā vai ciema teritorijā piešķirts rekvizīts, kas nav adrese. Kadastra likuma 11.panta otrās daļas 1.punkts nosaka, ka sadala vai apvieno tikai zemesgrāmatā ierakstītu nekustamo īpašumu, izņemot zemes reformu regulējošos normatīvajos aktos noteiktajos gadījumos valstij vai pašvaldībai piekrītošo un piederošo zemi pirms zemes pirmreizējas ierakstīšanas zemesgrāmatā. Saskaņā ar Kadastra likuma 19.panta 1.punktu, pamatojoties uz šā likuma 24.panta pirmās daļas 1., 2., 3., 5., 6., 7. un 11.punktā minēto personu iesniegumu, atbilstoši normatīvo aktu un šā likuma 34.panta nosacījumiem Kadastra informācijas sistēmā drīkst sadalīt reģistrētu nekustamā īpašuma objektu vairākos nekustamā īpašuma objektos. Kadastra likuma 32.panta pirmā daļa nosaka, ka nekustamo īpašumu veido un tā sastāvu groza normatīvajos aktos noteiktajā kārtībā, savukārt 33.panta 4.punkts nosaka, ka nekustamo īpašumu veido, grozot reģistrēta nekustamā īpašuma sastāvu, no tā atdalot nekustamā īpašuma objektu.

Ministru kabineta 2012.gada 10.janvāra noteikumu Nr. 50 “Vietvārdu informācijas noteikumu” 16.1punkts nosaka, ka vietvārdu piešķīrējinstitūcijām ir pienākums iesniegt Valsts valodas centrā atzinuma saņemšanai lēmuma projektu par oficiālā vietvārda vai oficiālā paralēlnosaukuma piešķiršanu, vietvārda statusa maiņu vai rakstības formas precizēšanu. Ņemot vērā, ka ar šo lēmumu nav paredzēta jauna oficiālā vietvārda vai oficiālā paralēlnosaukuma piešķiršana, pašvaldībai nav jālūdz Valsts valodas centra atzinums.

Ministru kabineta 2006.gada 20.jūnija noteikumu Nr.496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 16.1.apakšpunkts nosaka, ka lietošanas mērķi nosaka, ja tiek izveidota jauna zemes vienība vai zemes vienības daļa, savukārt 30.punkts nosaka, ka lauku teritorijās zemes vienībai, kuru izmanto tikai lauksaimniecībai, mežsaimniecībai un ūdenssaimniecībai, nosaka vienu lietošanas mērķi; lai noteiktu lietošanas mērķi, nosaka zemes vienībā dominējošo ekonomisko darbību, salīdzinot zemes lietošanas veidu platības meža zemei, zemei zem ūdeņiem un lauksaimniecībā izmantojamai zemei.

Pamatojoties uz Pašvaldību likuma 10.panta pirmās daļas 21.punktu, Zemes ierīcības likuma Pārejas noteikumu 5.punktu, Nekustamā īpašuma valsts kadastra likuma 1.panta 14.punktu, 11.panta otrās daļas 1.punktu, 19.panta 1.punktu, 32.panta pirmo daļu, 33.panta 4.punktu, Ministru kabineta 2012. gada 10. janvāra noteikumu Nr. 50 “Vietvārdu informācijas noteikumu” 16.1 punktu, Ministru kabineta 2006.gada 20.jūnija noteikumu Nr.496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 16.1.apakšpunktu, 30.punktu, un ņemot vērā Attīstības un tautsaimniecības komitejas ieteikumu, atklāti balsojot: ar … balsīm “PAR”- , “PRET”- , “ATTURAS”- , Gulbenes novada pašvaldības dome NOLEMJ:

1. ATDALĪT no nekustamā īpašuma “Lielzariņi”, Rankas pagastā, Gulbenes novadā, kadastra numurs 5084 008 0125, sastāvā ietilpstošās zemes vienības ar kadastra apzīmējumu 5084 008 0125, 8,36 ha platībā, zemesgabalu ar aptuveno platību 5,3 ha mežsaimniecības vajadzībām. Zemesgabalu platība var tikt precizēta pēc kadastrālās uzmērīšanas. Zemes vienības sadalījuma robežas noteikt saskaņā ar izkopējumu no digitālās kartes (pielikums), kas ir šī lēmuma neatņemama sastāvdaļa.

2. SAGLABĀT jaunizveidoto zemes vienību ar aptuveno platību 3,06 ha nekustamā īpašuma ar nosaukumu “Lielzariņi”, Rankas pagasts, Gulbenes novads, kadastra numurs 5084 008 0125, sastāvā, noteikt tai nekustamā īpašuma lietošanas mērķi – zeme, uz kuras galvenā saimnieciskā darbība ir lauksaimniecība (NĪLM kods 0101).

3. PIEŠĶIRT nekustamajam īpašumam, kas sastāv no jaunizveidotās zemes vienības ar aptuveno platību 5,3 ha, nosaukumu “Lielzariņu mežs”. Jaunizveidotajai zemes vienībai ar aptuveno platību 5,3 ha noteikt nekustamā īpašuma lietošanas mērķi – zeme, uz kuras galvenā saimnieciskā darbība ir mežsaimniecība (NĪLM kods 0201).

4. Par lēmuma izpildi atbildīga Gulbenes novada Centrālās pārvaldes Īpašumu pārraudzības nodaļa.

5. Lēmuma izpildes kontroli veikt Gulbenes novada pašvaldības izpilddirektorei.

**9.**

**Par nomas objekta piedāvājumu atlases organizēšanu**

ZIŅO: Guna Švika

LĒMUMA PROJEKTU SAGATAVOJA: Laima Priedeslaipa

DEBATĒS PIEDALĀS: nav

Attīstības un tautsaimniecības komiteja atklāti balsojot:

ar 6 balsīm "Par" (Ainārs Brezinskis, Guna Pūcīte, Guna Švika, Gunārs Ciglis, Mudīte Motivāne, Normunds Mazūrs), "Pret" – nav, "Atturas" – nav, "Nepiedalās" – nav, NOLEMJ:

Virzīt izskatīšanai domes sēdē lēmumprojektu:

**Par nomas objekta piedāvājumu atlases organizēšanu**

Ņemot vērā, ka Eiropas brīvprātīgā darba projekta Nr.2024-1-LV02-ESC51-VTJ-000196979 ietvaros ir nepieciešams nodrošināt dzīvesvietu pieciem brīvprātīgajiem jauniešiem, un pamatojoties uz Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos, Publiskas personas finanšu līdzekļu un mantas izšķērdēšanas novēršanas likuma 6.3 panta pirmo daļu, kas nosaka, ka publiska persona nomā no privātpersonas vai kapitālsabiedrības nekustamo īpašumu, kas nepieciešams publiskas personas darbības nodrošināšanai saskaņā ar šā likuma un citu likumu noteikumiem, kā arī nodrošina informācijas publisku pieejamību, ievērojot normatīvajos aktos paredzētos informācijas pieejamības ierobežojumus, Ministru kabineta 2013.gada 29.oktobra noteikumu Nr.1191 “Kārtība, kādā publiska persona nomā nekustamo īpašumu no privātpersonas vai kapitālsabiedrības un publicē informāciju par nomātajiem un nomāt paredzētajiem nekustamajiem īpašumiem” 4.punktu, kas nosaka, ka nomnieks pieņem lēmumu par nomas objekta piedāvājumu atlases organizēšanu un nodrošina lēmuma pieņemšanas procesa caurskatāmību, un Gulbenes novada pašvaldības domes Attīstības un tautsaimniecības komitejas ieteikumu, atklāti balsojot: ar \_\_ balsīm "Par" (\_\_\_), "Pret" – \_\_\_ (\_\_\_\_), "Atturas" – \_\_\_ (\_\_\_\_); Gulbenes novada pašvaldības dome NOLEMJ:

1. ORGANIZĒT nomas objekta piedāvājumu atlasi un apstiprināt nomas objekta atlases kritērijus (pielikumā), kas ir šā lēmuma neatņemama sastāvdaļa.

2. UZDOT veikt nomas objekta piedāvājumu atlases organizēšanu komisijai šādā sastāvā:

Komisijas priekšsēdētājs:

Lāsma Lapkaša – Gulbenes 1.pirmsskolas izglītības iestādes Eiropas brīvprātīgā darba projektu koordinatore.

Komisijas locekļi:

Laima Priedeslaipa – Gulbenes novada Centrālās pārvaldes Juridiskās un personālvadības nodaļas vecākā juriste;

Guntra Rone – Gulbenes novada Centrālās pārvaldes Finanšu nodaļas vadītāja.

3. UZDOT Gulbenes novada Centrālās pārvaldes Juridiskās un personālvadības nodaļai sagatavot nomas līgumu.

4. PUBLICĒT informāciju par noslēgto nomas līgumu Gulbenes novada pašvaldības mājas lapā [www.gulbene.lv](http://www.gulbene.lv) internetā atbilstoši Ministru kabineta 2013.gada 29.oktobra noteikumu Nr.1191 “Kārtība, kādā publiska persona nomā nekustamo īpašumu no privātpersonas vai kapitālsabiedrības un publicē informāciju par nomātajiem un nomāt paredzētajiem nekustamajiem īpašumiem” 17. un 18.punktam.

Pielikums Gulbenes novada pašvaldības domes \_\_.05.2024. lēmumam Nr.GND/2024/\_\_\_

**Publicējamā informācija par nomas objektu**

|  |  |
| --- | --- |
| **Nomnieks** | **Gulbenes novada pašvaldība,**  reģistrācijas Nr.90009116327,  juridiskā adrese: Ābeļu iela 2, Gulbene,  Gulbenes novads, LV-4401,  e-pasts: [dome@gulbene.lv](mailto:dome@gulbene.lv),  Kontaktpersona: Gulbenes 1.pirmskolas izglītības iestādes projektu koordinatore Lāsma Lapkaša  e-pasts: lasma\_lapkasa@inbox.lv, tālr. 29464716.  Nomas objekta piedāvājuma atlases organizēšana veikta Ministru kabineta 2013.gada 29.oktobra noteikumu Nr.1191 „Kārtība, kādā publiska persona nomā nekustamo īpašumu no privātpersonas vai kapitālsabiedrības un publicē informāciju par nomātajiem un nomāt paredzētajiem nekustamajiem īpašumiem” tiesību normu ietvaros |
| **Maksimālais iznomāšanas termiņš** | līdz 2025.gada 31.augustam |
| **Iznomājamā objekta nosacītās nomas maksas apmērs (ieskaitot komunālos maksājumus un nodokļus)** | 150 EUR mēnesī par vienu brīvprātīgo jaunieti |
| **Piedāvājumu iesniegšanas vieta un laiks** | Piedāvājumi iesniedzami Gulbenes novada pašvaldībā, adrese: Ābeļu iela 2, Gulbene, Gulbenes novads, LV-4401, Gulbenes novada valsts un pašvaldības vienotajā klientu apkalpošanas centrā, sākot ar informācijas publicēšanas dienu Gulbenes novada pašvaldības mājas lapā [www.gulbene.lv](http://www.gulbene.lv/) **līdz 2024.gada 5.jūlija plkst.16.00.**  Piedāvājumu iesniedz slēgtā aploksnē, uz kuras norāda iznomāšanas pretendentu un atsauci uz nomnieka nomas sludinājumu. |
| **Tehniskais stāvoklis un citas prasības, tai skaitā specifiskas prasības telpām, apsaimniekošanas un uzturēšanas pakalpojumu prasības** | Iespējamie piedāvājumu varianti nepieciešamajām dzīvojamajām telpām:   1. trīsistabu dzīvoklis – trīs brīvprātīgo jauniešu dzīvošanai vai; 2. divistabu dzīvoklis – divu brīvprātīgo jauniešu dzīvošanai vai; 3. atsevišķas divas vai trīs istabas ar kopējā lietošanā esošām palīgtelpām (dzīvokļa daļa) divu vai trīs brīvprātīgo jauniešu dzīvošanai.   Dzīvoklim jābūt labā tehniskā un vizuālā kārtībā. Tam ir jābūt gatavam lietošanai, ar atbilstošu apgaismojumu, elektroenerģijas nodrošinājumu, apkures sistēmu, ūdens un kanalizācijas sistēmu (siltais un aukstais ūdens), atbilstoši aprīkotu sanitāro mezglu. Dzīvoklī jābūt – katrā dzīvojamā istabā mēbelēm (gulta vai dīvāns, galds, krēsls, skapis, lampa), virtuvei ar aprīkojumu (galds, krēsli, trauki ēdiena gatavošanai un ēšanai), sadzīves tehnikai (plīts, ledusskapis, veļas mašīna), vannasistabai (duša vai vanna) un tualetei. |
| **Nomas objekta vēlamā atrašanās vieta** | Gulbenes pilsētas administratīvā teritorija, vēlams 2 km rādiusā no Gulbenes 1.pirmsskolas izglītības iestādes |
| **Nomas objekta lietošanas mērķis** | Eiropas brīvprātīga projekta Nr. 2024-1-LV02-ESC51-VTJ-000196979 ietvaros pieciem brīvprātīgajiem. |
| **Nepieciešamā platība** | Trīsistabu dzīvoklim – aptuveni no 50 m2 līdz 65 m2;  Divistabu dzīvoklim – aptuveni no 35 m2 līdz 55 m2. |

**10.**

**Par Stradu pagasta nekustamo īpašumu ar kadastra numuriem 5090 006 0035, 5090 006 0002, 5090 006 0059 sastāvu grozīšanu**

ZIŅO: Guna Švika

LĒMUMA PROJEKTU SAGATAVOJA: Lolita Vīksniņa

DEBATĒS PIEDALĀS: nav

Attīstības un tautsaimniecības komiteja atklāti balsojot:

ar 6 balsīm "Par" (Ainārs Brezinskis, Guna Pūcīte, Guna Švika, Gunārs Ciglis, Mudīte Motivāne, Normunds Mazūrs), "Pret" – nav, "Atturas" – nav, "Nepiedalās" – nav, NOLEMJ:

Virzīt izskatīšanai domes sēdē lēmumprojektu:

**Par Stradu pagasta nekustamo īpašumu ar kadastra numuriem 5090 006 0035, 5090 006 0002, 5090 006 0059 sastāvu grozīšanu**

Izskatīts **Gulbenes novada Stradu pagasta pārvaldes** (turpmāk – Stradu pagasta pārvalde), reģistrācijas numurs 40900015569, juridiskā adrese: Brīvības iela 8, Gulbene, Gulbenes nov., LV-4401, 2024.gada 14.maija iesniegums Nr.SR/4.2/24/18 (Gulbenes novada pašvaldībā saņemts 2024.gada 14.maijā un reģistrēts ar Nr. GND/5.13.2/24/1036-G) ar lūgumu grozīt nekustamā īpašuma “Liepulejas”, Stradu pagasts, Gulbenes novads, kadastra numurs 5090 006 0035, sastāvu, atdalot un nododot atsavināšanai zemes vienību ar kadastra apzīmējumu 5090 006 0036, 1,8 ha platībā; 2024.gada 20.maija iesniegums Nr.SR/4.2/24/37 (Gulbenes novada pašvaldībā saņemts 2024.gada 20.maijā un reģistrēts ar Nr. GND/5.13.2/24/1070-G) ar lūgumu grozīt nekustamā īpašuma bez nosaukuma Stradu pagastā, Gulbenes novadā, kadastra numurs 5090 006 0002, sastāvu, atdalot un nododot atsavināšanai zemes vienību ar kadastra apzīmējumu 5090 006 0126, 1,1 ha platībā; un 2024.gada 20.maija iesniegums Nr.SR/4.2/24/38 (Gulbenes novada pašvaldībā saņemts 2024.gada 20.maijā un reģistrēts ar Nr. GND/5.13.2/24/1069-G) ar lūgumu nodot atsavināšanai nekustamā īpašuma “Priedītes – 2”, Stradu pagasts, Gulbenes novads, kadastra numurs 5090 006 0059, sastāvā esošās zemes vienības ar kadastra apzīmējumiem 5090 006 0059, 1,39 ha platībā, un 5090 006 0060, 1,38 ha platībā.

Pašvaldību likuma 10.panta pirmās daļas 21.punkts nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Izvērtējot Gulbenes novada pašvaldības rīcībā esošo informāciju un ar lietu saistītos apstākļus, tika konstatēts:

1. Saskaņā ar Gulbenes novada pašvaldības domes 2012.gada 23.augusta lēmumu “Par lietošanas tiesību izbeigšanu un nomas līgumu slēgšanu” (protokols Nr.14, 13.§) nekustamā īpašuma “Liepulejas”, Stradu pagastā, Gulbenes novadā, kadastra numurs 5090 006 0035, sastāvā esošās zemes vienības ar kadastra apzīmējumiem 5090 006 0036, 1,8 ha platībā, un 5090 006 0035, 1,7 ha platībā, piekrīt Gulbenes novada pašvaldībai, pamatojoties uz likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 3. panta piekto daļu.

Uz zemes vienības ar kadastra apzīmējumu 5090 006 0035, 1,7 ha platībā, atrodas fiziskai personai tiesiskajā valdījumā esošas ēkas (būves) un par šo zemes vienību pastāv likumiskās zemes lietošanas tiesības saskaņā ar grozījumiem likumā “Par atjaunotā Latvijas Republikas 1937. gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību”.

Saskaņā ar Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 25.panta pirmās daļas 4.punktu par zemes vienību ar kadastra apzīmējumu 5090 006 0036, 1,8 ha platībā, ir izbeigtas piešķirtās pastāvīgās lietošanas tiesības. Šā likuma 25.panta otro daļa nosaka, ka persona, kurai zemes pastāvīgās lietošanas tiesības izbeigušās saskaņā ar likumu „Par zemes reformas pabeigšanu lauku apvidos”, iegūst zemes nomas pirmtiesības uz tās lietošanā bijušo zemi. Par zemes vienību ar kadastra apzīmējumu 5090 006 0036, 1,8 ha platībā, zemes nomas līgums nav noslēgts. Zemes vienības ar 5090 006 0036, 1,8 ha platībā, nekustamā īpašuma lietošanas mērķis – zeme, uz kuras galvenā saimnieciskā darbība ir lauksaimniecība (NĪLM kods 0101).

Nekustamais īpašums “Liepulejas”, Stradu pagastā, Gulbenes novadā, kadastra numurs 5090 006 0035, nav reģistrēts zemesgrāmatā.

2. Saskaņā ar Gulbenes novada pašvaldības domes 2017.gada 28.septembra lēmumu “Par zemes vienību piekritību pašvaldībai” (protokols Nr.13, 31.§) nekustamā īpašuma bez nosaukuma, Stradu pagastā, Gulbenes novadā, kadastra numurs 5090 006 0002, sastāvā esošās zemes vienības ar kadastra apzīmējumiem 5090 006 0126, 1,1 ha platībā, un 5090 006 0127, 2,3 ha platībā, piekrīt Gulbenes novada pašvaldībai, pamatojoties uz likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 3.panta otrās daļas 2.punktu.

Zemes vienība ar kadastra apzīmējumu 5090 006 0127, 2,3 ha platībā ir nodota nomas lietošanā lauksaimniecības vajadzībām.

Saskaņā ar Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 25.panta pirmās daļas 2.punktu par zemes vienību ar kadastra apzīmējumu 5090 006 0126, 1,1 ha platībā, ir izbeigtas piešķirtās pastāvīgās lietošanas tiesības. Šā likuma 25.panta otro daļa nosaka, ka persona, kurai zemes pastāvīgās lietošanas tiesības izbeigušās saskaņā ar likumu „Par zemes reformas pabeigšanu lauku apvidos”, iegūst zemes nomas pirmtiesības uz tās lietošanā bijušo zemi. Par zemes vienību ar kadastra apzīmējumu 5090 006 0126, 1,1 ha platībā, zemes nomas līgums nav noslēgts. Zemes vienības ar 5090 006 0126, 1,1 ha platībā, nekustamā īpašuma lietošanas mērķis – zeme, uz kuras galvenā saimnieciskā darbība ir lauksaimniecība (NĪLM kods 0101).

Nekustamais īpašums bez nosaukuma Stradu pagastā, Gulbenes novadā, kadastra numurs 5090 006 0002, nav reģistrēts zemesgrāmatā.

3. Saskaņā ar Gulbenes novada pašvaldības domes 2014.gada 24.jūlija lēmumu “Par pašvaldībai piekritīgajiem zemes gabaliem” (protokols Nr.15, 20.§, 2.p.) nekustamā īpašuma “Priedītes - 2”, Stradu pagastā, Gulbenes novadā, kadastra numurs 5090 006 0059, sastāvā esošās zemes vienības ar kadastra apzīmējumiem 5090 006 0059, 1,39 ha platībā, un 5090 006 0060, 1,38 ha platībā, piekrīt Gulbenes novada pašvaldībai, pamatojoties uz likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 3. panta piekto daļu.

Nekustamais īpašums nav reģistrēts zemesgrāmatā. Zemes vienības ar kadastra apzīmējumu 5090 006 0059, 1,39 ha platībā, un zemes vienības ar kadastra apzīmējumu 5090 006 0060, 1,38 ha platībā, nekustamā īpašuma lietošanas mērķis – zeme, uz kuras galvenā saimnieciskā darbība ir lauksaimniecība (NĪLM kods 0101).

Saskaņā ar Gulbenes novada Stradu pagasta pārvaldes izvērtējumu par zemes vienībām ar kadastra apzīmējumiem 5090 006 0059, 1,39 ha platībā, 5090 006 0060, 1,38 ha platībā, 5090 006 0036, 1,8 ha platībā, 5090 006 0126, 1,1 ha platībā, un konstatējumu, ka iepriekš minētās zemes vienības nav nepieciešamas pašvaldības autonomo funkciju īstenošanai un ir nododamas atsavināšanai, kā arī to, ka zemes vienības atrodas netālu viena no otras, secināms, ka būtu lietderīgi grozīt esošo nekustamo īpašumu sastāvus, apvienojot iepriekš minētās zemes vienības viena nekustamā īpašuma sastāvā.

Nekustamā īpašuma valsts kadastra likuma 19.panta 4.punkts nosaka, ka, pamatojoties uz šā likuma 24.panta pirmās daļas 1., 2., 3., 5., 6., 7. un 11.punktā minēto personu iesniegumu, atbilstoši normatīvo aktu un šā likuma 34.panta nosacījumiem Kadastra informācijas sistēmā drīkst apvienot vairākus viena veida nekustamā īpašuma objektus vienā nekustamā īpašuma objektā. Nekustamā īpašuma valsts kadastra likuma 32.panta pirmā daļa nosaka, ka nekustamo īpašumu veido un tā sastāvu groza normatīvajos aktos noteiktajā kārtībā, savukārt 33.panta 4. un 5.punkts nosaka, ka nekustamo īpašumu veido, grozot reģistrēta nekustamā īpašuma sastāvu, no tā atdalot nekustamā īpašuma objektu, un, grozot reģistrēta nekustamā īpašuma sastāvu, tam pievienojot nekustamā īpašuma objektu.

Pamatojoties uz Pašvaldību likuma 10.panta pirmās daļas 21.punktu, Nekustamā īpašuma valsts kadastra likuma 19.panta 4.punktu, 32.panta pirmo daļu, 33.panta 4. un 5.punktu, un ņemot vērā Attīstības un tautsaimniecības komitejas ieteikumu, atklāti balsojot: ar … balsīm “PAR”- , “PRET”- , “ATTURAS”- , Gulbenes novada pašvaldības dome NOLEMJ:

1. Grozīt nekustamā īpašuma “Liepulejas”, Stradu pagastā, Gulbenes novadā, kadastra numurs 5090 006 0035, sastāvu, atdalot zemes vienību ar kadastra apzīmējumu 5090 006 0036, 1,8 ha platībā, to pievienojot nekustamajam īpašumam ar nosaukumu “Priedītes – 2”, kadastra numurs 5090 006 0059.

2. Grozīt nekustamā īpašuma bez nosaukuma Stradu pagastā, Gulbenes novadā, kadastra numurs 5090 006 0002, sastāvu, atdalot zemes vienību ar kadastra apzīmējumu 5090 006 0126, 1,1 ha platībā, to pievienojot nekustamajam īpašumam ar nosaukumu “Priedītes – 2”, kadastra numurs 5090 006 0059.

3. Par lēmuma izpildi atbildīga Gulbenes novada Centrālās pārvaldes Īpašumu pārraudzības nodaļa.

4. Lēmuma izpildes kontroli veikt Gulbenes novada pašvaldības izpilddirektorei.

Sēde slēgta plkst. 13:27

Sēdi vadīja Guna Švika

Protokols parakstīts 2024.gada \_\_.\_\_\_\_\_\_\_\_\_\_\_\_\_\_

Sēdes protokolētāja Vita Baškere